Gagal Dapatkan Barangan, Netizen Persoal Isu Penutupan Sesetengah Ruangan Dalam Kedai

Berikutan kes COVID-19 yang sedang tinggi dalam negara, kerajaan Malaysia sebelum ini telah menetapkan untuk menjalankan Perintah Kawalan Pergerakan Diperketatkan (PKPD).

Menerusi SOP yang dikeluarkan, terdapat beberapa sektor yang dipaksa ditutup dan juga beberapa barangan yang tidak dibenarkan untuk dijual di kedai dalam tempoh ini.

Meskipun tujuan larangan dibuat bagi menyekat orang ramai untuk tidak membeli barangan sekaligus mengurangkan jumlah pengunjung di kedai, para netizen nampaknya tampil mempersoalkan mengenai larangan yang dibuat selepas beberapa ruangan dalam kedai ditutup dan dilarang untuk dibeli walaupun kedai tersebut dibuka.

Difahamkan barangan melibatkan alat tulis, pewarna rambut serta barangan yang beberapa lagi barangan lain antara yang terpaksa ditutup sewaktu PKPD. Berikut antara keluhan netizen mengenai isu ini. Tidak kurang juga bersetuju dengan langkah yang dibuat pihak kerajaan.

Sehubungan dengan itu, orang ramai yang mahu mendapatkan barangan yang diinginkan dan tidak dijual di kedai dalam tempoh PKPD ini dinasihatkan untuk mendapatkannya menerusi kedai atas talian seperti Lazada dan Shopee.

Tular pada minggu ini apabila 9 kompaun telah dikeluarkan Majlis Bandaraya Shah Alam (MBSA) buat individu yang langgar SOP dengan berjoging di taman awam di Shah Alam.

Gara-Gara Joging Di Taman Awam, 9 Kompaun Dikeluarkan MBSA Buat Individu Yang Langgar SOP

‘Rider’ Foodpanda Sekali Lagi Muncul Hero, Kali Ini Bantu Polis Tangkap Perompak

Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen


Gagal Mendapatkan Pekerjaan Di Google, Ini Yang Dilakukan Lelaki Ini Untuk Membalas Dendam

Buat para engineer, bekerja di Syarikat Google mungkin pekerjaan yang paling cool anda boleh dapatkan. Sudahlah syarikat hebat, ada pula workspace yang sangat awesome buat semua para pekerjanya.

Walaubagaimanapun, mendapatkan pekerjaan di google tidaklah semudah yang disangka. Malahan lebih sukar berbanding kepayahan kisah Billy McMahon dan Nick Campbell  di dalam movie The Intership. Cerita wajib buat anda yang bercita-cita untuk bekerja di Google.

Pierre Gauthier, selaku computer engineer yang telah membangunkan syarikatnya sendiri selama lebih 18 tahun antara yang mencuba nasib untuk menjadi sebahagian daripada staff Google.

Siapa sangka phone interview daripada Google nampaknya tidak seindah yang disangka.

Berikut merupakan 10 soalan awal yang akan ditanya Google jika anda menerima phone-interview daripada Google:

1. What is the opposite function of malloc() in C?

2. What Unix function lets a socket receive connections?

3. How many bytes are necessary to store a MAC address?

4. Sort the time taken by: CPU register read, disk seek, context switch, system memory read.

6. What Linux function takes a path and returns an inode?

8. Why Quicksort is the best sorting method?

9. There’s an array of 10,000 16-bit values, how do you count the bits most efficiently?

10. What is the type of the packets exchanged to establish a TCP connection?

Dan jika anda tidak dapat menjawab kesemuanya anda sebenarnya tidak keseorangan. Hal ini kerana Gauthier juga sama. Beliau sekadar berjaya menjawab 4 daripada 10 soalan yang diberikan.

Kecewa dengan cara Google mendapatkan staff, Pierre telah membangunkan sebuah blog untuk meluahkan perasaannya terhadap Syarikat Google seterusnya ‘membocorkan’ jawapan buat setiap soalan yang diberikan melalui blognya iaitu Gwan.com.

Tidak cukup dengan itu, Pierre turut merumuskan karier pekerjaan sepanjang hidupnya. Hasilnya amat memuaskan.

Saya mula berjinak dengan pengaturcaraan seawal usia 11 tahun. Berikutan terlalu minat, saya tak pernah tinggalkannya selama lebih 37 tahun. Saya turut terpilih sebagai R & D Director termuda syarikat pada usia 24 tahun. Sepanjang 24 tahun sebagai R & D Director pelbagai cabaran telah saya lalui termasuk design dan implemen projek-projek yang berkaitan.

Di akhir blognya, beliau telah melontarkan sebuah soalan buat Google. ‘Adakah Google terletak meletakkan stardard piawaian terlalu tinggi atau staff yang berminat untuk bekerja di Google kebanyakannya kurang skill yang diperlukan’.

Apakah pendapat anda? Adakah berbaloi Google demand staff yang boleh diklasifikan sebagai ‘jack of all trades’ untuk dibayar gaji yang setimpal dengan syarikatnya yang gah?


Gagal Dapatkan Pembeli, Sajat Terpaksa Jual Rumah Dengan ‘Diskaun’ Sehingga RM2.5 Juta

Sebelum ini, Sajat dilaporkan mahu melelong banglo miliknya yang terletak di Kota Damansara dengan harga RM9.5 juta dan iklan penjualan rumahnya dilakukan melalui Instagram miliknya.

Terbaharu, Sajat menyiarkan poster dengan tawaran harga banglo baharunya pada RM7 juta dimana turun daripada harga jualan sebelum ini RM9.5 juta, namun orang ramai masih tidak berminat.

Menurut perkongsiannya di akaun Instagram miliknya itu, Sajat turut menawarkan perkhidmatan sewa banglo dua tingkat dengan bayaran bulanan RM23,000 sebulan.

A post shared by Nur Sajat (@nursajatkamaruzzaman)

Dalam entri itu juga dinyatakan bahawa harga masih boleh dirunding mengikut budi bicara kedua-dua pihak. Selain itu, pembeli yang berminat akan menerima perkhidmatan guaman percuma dan pengurusan pinjaman bank.

Pada Februari lalu, usahawan kontroversi, Muhammad Sajjat Kamaruz Zaman itu memaklumkan bahawa dia sudah menukar jantinanya kepada wanita secara sah di Australia.


Saya Gagal Sewaktu 6 Bulan Pertama Buat PhD Tapi Akhirnya Ini Yang Berlaku

Apa yang menyedihkan saya adalah melihat pelajar yang terhenti separuh jalan ketika menyambung Master / PhD. Ia terlalu sedih. Saya  dapat tahu ada yang tak nak habiskan PhD.

Ini nasihat jujur saya. Jangan, jangan, jangan give up. Jangan sesekali berhenti. Iya, PhD memang susah. Tapi saya boleh jamin SPM sebenarnya lebih susah dari PhD (yes, you are reading it correctly – SPM is harder and more difficult than a PhD degree).

6 bulan pertama saya buat PhD di New Zealand semuanya menjadi habuk. Secara umumnya semua usaha keras saya selama 6 bulan pertama lebur macam tu saja. Tak ada apa yang tinggal. Hilang semuanya.

Pada saat itu saya berfikir banyak perkara. Sama ada tukar supervisor dan projek, tukar universiti atau terjun dari tingkat 8 makmal bangunan Rutherford. The pressure was so intense and the gravity was so strong that I often collapsed and got spaghettified.

Tetapi saya bangkit semula dan masih buat eksperimen yang sama. Cuma ketika itu saya lebih berani meneroka idea-idea baru yang tidak pernah dibincangkan dalam proposal PhD thesis. Waktu juga semakin suntuk kerana 6 bulan pertama telah menjadi sia-sia.

Kawan-kawan saya pada waktu itu sudah mempunyai results yang agak bagus untuk publications dan thesis writing. Saya hanya ada lagi 6 bulan untuk peperiksaan viva pertama (perhaps, it is akin to candidature defense here).

Jika lulus saya boleh meneruskan PhD. Jika gagal saya diberhentikan belajar di New Zealand. Alhamdulillah, saya lulus. Saya dah putus asa tapi supervisor saya terus bagi sokongan dan dorongan.

Sekarang baru saya terfikir, tidak ada apa-apa yang rugi kalau meneruskan pelajaran. Trust me, there is nothing to lose if you keep going. But, please don’t give up.

Tahun pertama, memang harapan nampak sangat tipis untuk dapatkan PhD. Jauh sekali untuk publish banyak artikel dalam jurnal berprestij. Semuanya lintang pukang tak terurus.

Saya hilang punca, tak ada arah. Tak tahu ke arah mana nak dituju. Saya gagal berkali-kali untuk buat shape-controlled gold nanostructures. Lebih teruk, gold nanostructures yang saya buat tidak aktif sebagai catalysts. The deposition was not homogeneous and uniform.

Perlahan-lahan akhirnya semua nampak semakin okey. Semestinya ia boleh dilakukan asalkan saya tak mengalah. I managed to make some gold clusters, collaborations with other theoretical chemists and solid state physicists in Adelaide and the best thing was, I produced some active heterogeneous gold catalysts.

Fast forward, saya menamatkan PhD dalam masa 3 tahun 2 bulan di New Zealand. Dan hari terakhir saya menghantar PhD thesis, artikel ke 6 saya diterima di jurnal Catalysis Science dengan impact factor 5.5 (ranked in Q1).

Kesemua 6 artikel saya di terbitkan di ISI-cited journals dengan ranking Q1. Jurnal paling rendah menerbitkan artikel saya mempunyai impact factor 3.5.

Kenapa saya ceritakan semua ni? Sebab saya tak mahu anda menyerah tak kira betapa sukar sekali pun. Kenapa saya menceritakan semua ini? Kerana saya tak mahu anda berhenti berusaha dan belajar walaupun betapa susahnya Master/PhD.

Trust me, things will turn out to be fine as long as you don’t give up. Keep moving. The best thing is yet to come if you don’t give up.

Sekarang, saya menjadi menjadi Post-Doctoral Researcher di Physics Department. Dan kitaran yang sama berlaku seperti di zaman PhD dulu. Selama setahun saya ‘membazir’ hidup di sini dengan banyak experiments dalam makmal yang tidak menjadi, peralatan rosak dan bahan kimia sampai lambat dari Jerman.

Hanya sekitar 2-3 bulan ini baru results yang bagus menjelma. Dulu saya fikir setelah dapat PhD, kajian-kajian saintifik sepatutnya menjadi senang dan boleh publish artikel ke jurnal berprestij dengan mudah.

But the very nature of scientific research is unpredictable and difficult. You don’t always get what you want/predict. So, be patience and don’t give up.

Lebih 1 tahun 6 bulan di sini, hanya baru pagi tadi saya menerima results yang bagus untuk diterbitkan dalam jurnal.

Ya, 1 tahun 6 bulan dengan ilmu, kemahiran dan pengalaman yang sudah diperoleh semasa buat PhD di New Zealand. Jika anda fikir, Master/PhD itu susah, anda salah.

Saya yang sudah dapat PhD pun masih terkial-kial buat research. Dan betapa ramai pensyarah di sini yang masih juga bergelut untuk mendapatkan results yang bagus.

Baca: Calon Sarjana Dan PhD, Anda Perlu Faham Ini Sebelum Mengorak Langkah Seterusnya

Gambar di atas diperoleh selepas 2 tahun berusaha untuk melakukan HAADF-TEM di Jepun dan kemudian kembali ke Adelaide untuk subsequent measurement. Ya, selepas 3 tahun baru dapat results yang bagus dan artikel ini diterbitkan di The Journal of Chemical Physics. So, please don’t give up.

Kenapa saya dedahkan semua ni? Sebab saya nak anda tahu bahawa anda tidak bersendirian. Kita sama-sama lalui level kesusahan yang sama cuma mungkin dalam dimensi yang berbeza.

Kenapa saya menceritakan ini? Kerana kita semua sedang bergelut dengan experimental results untuk mendapatkan hasil yang bagus. Dan anda tidak keseorangan.

So, if you have any problem, come and see me. We can talk. Even if it is a financial problem. But, please don’t give up. Just don’t.

Kalau ada masalah, datang jumpa saya. Hampir semua benda kita boleh bincang. Kalau tak tahu buat TEM analysis, datang jumpa saya.

Saya boleh ajar buat size measurement, calculating lattice fringe, statistical evaluation dan histogram. Kalau tak tahu buat XRD, datang jumpa saya. Saya boleh ajar serba sedikit walaupun tak tahu banyak.

Kalau tak tahu kira stochiometry, percentage yield, error, mole calculation, rate of reaction, datang jumpa saya sebab saya boleh ajar. Tapi tolonglah jangan berhenti and go missing in action.

Datang jumpa saya bila-bila saja anda ada masalah, meski pun anda bukanlah pelajar di bawah seliaan saya. Never, never, never give up. Jangan sesekali berhenti Master/PhD. Memang sekarang susah, tetapi hasilnya nanti lebih manis daripada buah mangga harum manis.

Saya tidak ada masalah kalau bercuti 2, 3 hari atau pun paling lama seminggu. I am flexible and democratic because I am NOT Kim-Jong Un. Saya dulu pun selalu lari dari makmal dan pergi main salji di Mt. Hutt atau bercuti di Queenstown.

Begitu juga dengan anda. Berehatlah beberapa hari dengan bercuti ke Cameron Highland, Pulau Pangkor atau ke mana saja yang anda mahu pergi. Tapi jangan putus asa. Please don’t give up and quit no matter how hard it is. Because I care about YOU.

Dan jangan lupa banyakkan berdoa. We all need prayers because we are living on prayers.

Baca lagi: Onak Dan Duri Demi Menggenggam PhD. Tanpa Linangan Air Mata Bukan PhD Namanya


Gagal Diakses Selama 6 Jam, Mark Zuckerberg Dilaporkan Rugi RM29 Bilion

Sejak tengah malam tadi, platform Facebook, Instagram dan WhatsApp yang dimiliki oleh syarikat Facebook dilaporkan mengalami masalah untuk diakses secara serentak.

Masalah yang disangka hanya berlaku dalam tempoh yang singkat ini dilihat telah berlarutan sehingga hampir 6 jam sekaligus menjadi gangguan terpanjang pernah berlaku dalam sejarah Facebook.

Impak daripada masalah yang berlaku, Mark Zuckerberg selaku CEO Facebook merangkap pemegang saham terbesar syarikat beliau dilaporkan terpaksa menanggung rugi sebanyak $7 bilion (RM29.22 bilion) selepas saham syarikat Facebook turun sekitar 5%.

Bukan itu sahaja, kedudukan beliau dalam senarai manusia terkaya dunia juga turun ke tempat keenam berikutan insiden yang berlaku pada platform yang digunakan ramai ini.

Untuk pengetahuan, ini merupakan kali ketiga pada tahun ini platform Facebook mengalami masalah gagal untuk diakses oleh pengguna seluruh dunia.

Sementara itu, kartunis yang pernah tular menghina Nabi Muhammad dilaporkan meninggal dunia dalam kemalangan jalan raya.

Kartunis Hina Nabi Muhammad, Lars Vilks Maut Dalam Kemalangan Jalan Raya

Didakwa Bergaduh Dengan Kekasih, Gadis Nekad Lompat Keluar Dari Myvi


Kini Anda Boleh Berkunjung Ke 33 Lokasi Best Di Indonesia Ini Setiap Minggu

Mengikut statistik yang dikeluarkan oleh badan pelancongan Indonesia, ramai warga Malaysia yang datang bercuti di negara ini memilih Bandung dan Bali sebagai destinasi pilihan dan kebanyakannya menjadikan shopping sebagai akiviti utama.

Hakikatnya Indonesia menawarkan banyak lokasi dan aktiviti menarik yang berbagai. Di sini kami kongsikan 33 aktiviti yang boleh dilakukan di 15 lokasi di Indonesia.

Air yang jernih serta keindahan pulau menjadikan aktiviti snorkeling antara yang wajib dilakukan jika anda ke Acheh.

Masjid yang masih kekal berdiri kukuh meski Acheh pernah dilanda tsunami. Kini ia menjadi antara lokasi paling dilawati oleh para pelancong di Acheh.

Airport terdekat: Sultan Iskandar Muda International Airport, Banda Acheh. AirAsia menyediakan penerbangan terus dari KLIA – Acheh. Anda boleh semak promo terkini di sini.

3. Berbasikal di awan di The Lodge Maribaya

Masa untuk menguji keberanian anda. Di sini juga ada buaian dan pondok di atas pokok pine untuk anda ambil gambar dengan bergaya.

Pertama kali saya lihat aktiviti begini adalah di Banjaran Alps. Tak sangka rupanya di Bandung pun ada. Asalnya lokasi ini adalah tempat latihan tentera. Namun kini ia dibuka kepada umum pada hujung minggu untuk aktiviti rock climbing.

Airport terdekat: Husein Sastranegara International Airport. AirAsia menyediakan penerbangan terus dari KLIA2 – Bandung. Anda boleh semak promo terkini di sini.

Khas buat anda yang mahukan kelainan dan menguji keberanian. Hotel dengan senibina unik yang dibina tapi gagal disiapkan ini dikatakan berhantu. Ia dibiarkan kosong sejak 10 tahun lalu.

Tidak ramai penduduk tempatan yang berani ke sini. Malahan siapa pemiliknya dan kenapa projek pembinaan hotel ini dihentikan juga tidak diketahui. Dan tiada tour disediakan. Jika mahu, anda kena pergi sendiri. Hehe.

6. Merasa percikan ombak dari atas jambatan di Nusa Dua

Ombak kuat yang menghentam batu dan laluan kecil di antara tebing menghasilkan percikan air hingga melebihi tebing. Jika ke sini pastikan anda bawa baju tambahan untuk ditukar apabila basah.

Sebut Bali pasti yang terbayang adalah pantai dan budayanya yang unik. Tapi ramai yang terlepas pandang tentang safari yang terdapat di sini. Lebih menarik anda berpeluang tinggal di hotel yang mana haiwannya berkeliaran bebas.

Airport terdekat: Ngurah Rai International Airport. AirAsia menyediakan penerbangan terus dari KLIA2 ke Bali. Anda boleh semak promo terkini di sini.

Inilah tempatnya untuk anda belajar tentang budaya menarik berbagai suku yang terdapat di Indonesia. Turut terdapat di sini adalah binaan replika mini rumah-rumah dan bangunan menarik yang terdapat di negara ini. Turut dipersembahkan adalah tarian dan muzik kebudayaan bagi setiap etnik. Jika mahu sedikit adventure, anda boleh naik kereta kabel yang akan membawa anda mengelilingi dan pemandangan taman ini dari atas.

Terletak kurang 2 jam dari Jakarta, Bogor menawarkan banyak lokasi dengan tarikan tersendiri. Jika anda ingin rasai pengalaman  berada sangat hampir dengan haiwan, safari ini adalah jawapannya. Dengan menaiki bas yang disediakan oleh pihak safari, anda dibawa menglilingi safari ini sambil melihat haiwan yang terdapat di sini dengan lebih dekat.

Airport terdekat: Soekarno – Hatta International Airport. AirAsia menyediakan penerbangan terus dari KLIA2 – Jakarta. Anda boleh semak promo terkini di sini.

Bila lihat aksi bergambar di depan air terjun sudah terlalu biasa, jom cuba cara begini pula. Lokasi air terjun ini adalah di kaki bukit Gunung Rinjani.

Umpama batu di planet kripton (tempat asal Superman), itulah yang dapat anda lihat bila berkunjung ke pantai ini. Lokasi unik dengan batu-batuan tajam di tepi pantai. Paling menarik bila ombak besar menghempas ke batu, menghasilkan pemandangan unik apabila buihnya mencelah laju di antara batuan tajam.

Airport terdekat: Lombok International Airport. AirAsia menyediakan penerbangan terus dari KLIA2 – Lombok. Anda boleh semak promo terkini di sini.

Tak dapat ke Benua Amerika Selatan, dapat berayun di buaian ini pun tak kurang mendebarkan. Dengan ketinggian 150 meter dari dasar jurang, ia pasti memberi debaran buat anda. Kepada adrenalin junkies, ini patut masuk ke dalam senarai wishlist anda.

13. Makassar Grand Kanyon di Kampili Dam, Gowa

Terletak 1 jam dari Makassar, lokasi unik ini sebenarnya adalah dam yang dibina untuk mengekang banjir di kawasan ini. Air dari dam ini juga digunakan untuk mengairi sawah padi di kawasan sekitar.

Airport terdekat: Sultan Hasanuddin International Airport. AirAsia menyediakan penerbangan terus dari KLIA2 – Makassar. Anda boleh semak promo terkini di sini.

Sekali imbas teringat Pamukkale di Turki. Siapa sangka lokasi menarik begini ada berhampiran Medan. Anda juga boleh mandi di bahagian akses ke 2. Air terjun yang mengalir bertemu dengan air panas menghasilkan rasa nyaman di dalam kolam.

15. Menikmati keindahan Danau Toba di Simarjarunjung

Pemandangan menarik begini boleh dinikmati di Simarjarunjung. Selain dari pondok di atas pokok, buaian juga turut disediakan di sini.

Tidak lengkap ke Medan jika tak ke sini. Merupakan antara airterjun tertinggi di Indonesia, Air Terjun Sipiso Piso memiliki ketinggian 120 meter.

Airport terdekat: Kualanamu International Airport. AirAsia menyediakan penerbangan terus dari KLIA2 ke Medan. Anda boleh semak promo terkini di sini.

Danau yang tenang dan cantik sambil anda dapat menikmati budaya Minangkabau. Lebih menarik untuk sampai ke sini anda perlu melewati jalan bengkang bengkok sambil naik bukit yang dikenali dengan nama Keluk 44.

Bagi peminat sukan luncur ombak, inilah antara destinasi idaman. Tapi jika anda hanya mahu berehat sambil menikmati alam, Pulau Mentawai merupakan antara destinasi menasirk untuk dikunjungi di Padang.

Airport terdekat: Minangkabau International Airport. AirAsia menyediakan penerbangan terus dari KLIA2 ke Padang. Anda boleh semak promo terkini di sini.

Di Desa Okura ini anda boleh naik sampan menyusuri sungai, melihat budaya tradisional, naik motor keliling kampung dan mencelah di antara pokok sagu serta naik kuda.

Biasanya bila meluncur ombak pastilah di pantai yang mempunyai laut. Tapi berbeza di sini. Meluncur ombak boleh dilakukan di sungai Bono. Lebih menarik ombak di sini boleh mencecah setinggi 6 meter dengan kelajuan mencapai 40 km/jam. Tidak hairanlah ia menjadi destinasi pilihan kepada peminat sukan ini dari seluruh dunia dan banyak rekod telah berjaya dipecahkan di sini.

Masjid yang dibina pada tahun 1968 memaparkan ciri-ciri senibina Melayu, Turki, Arab dan India. Dikatakan ia seiras senibina Taj Mahal di India.

Airport terdekat: Sultan Syarif Kasim II International Airport. AirAsia menyediakan penerbangan terus dari KLIA2 – Pekanbaru. Anda boleh semak promo terkini di sini.

22. Muzium Al Quran dalam ukiran kayu terbesar di Asia Tenggara

Sesuatu yang unik dan jarang kita temui rupanya ada di Palembang. Alquran raksasa ini merupakan al qur’an terbesar dan pertama di dunia dalam bentuk Al quran 30 juz yang di buat pada ukiran kayu jenis.

Masjid dengan senibina dan elemen Cina ini dibina oleh penduduk Islam berbangsa Tionghua telah dibuka kepada umum pada tahn 2008. Masjid ini merupakan antara tarikan utama di sini.

Airport terdekat: Sultan Mahmud Badaruddin II International Airport. AirAsia terbang terus dari KLIA2 ke Palembang. Anda boleh semak promo terkini di sini.

24. Berdiri di titik garisan Khatulistiwa

Tugu khatulistiwa ini adalah tugu yang menandakan lintasan garis khatulistiwa. Apa yang menarik hanya ada 12 negara di dunia yang dilintasi garis pemisah bumi utara dan selatan. Dan hanya ada 1 bandar berada di atas garis Khatulistiw, iaitu Pontianak.

Merupakan sungai terpanjang di Indonesia, sungai menjadi punca pendapatan kepada penduduk yang tinggal di pinggirnya. Dianggarkan juga terdapat 300 spesis ikan air tawar di sungai ini. Apa yang menarik dengan cruise ini, anda dihidangkan dengan minuman dan duduk di meja bagaikan di kedai kopi sepanjang pelayaran berlangsung selama 45 minit.

Airport terdekat: Supardio International Airport, Pontianak. AirAsia menyediakan penerbangan terus dari KLIA2 – Pontianak. Anda boleh semak promo terkini di sini.

Tak lengkap ke Surabaya jika tidak ke Gunung Bromo. Anda boleh pilih sama ada mahu mendaki gunung ini atau sekadar melihat keindahannya dari kaki gunung. Apatah lagi pemandangan sewaktu matahari naik dan matahari terbenam di sini memang sangat awesome.

27. Menunggang kuda sambil mendengar pasir berbisik

Lokasi unik di mana anda dapat mendengar bunyi pasir seakan berbisik di sini. Terletak di kaki Gunung Bromo, ia lokasi wajib singgah jika anda ke sini.

Airport terdekat: Juanda International Airport, Surabaya. AirAsia menyediakan penerbangan terus KLIA2 – Surabaya. Anda boleh semak promo terkini di sini.

Lokasi ini asalnya adalah sebuah kuari. Kini menjadi antara tarikan di Semarang disebabkan keunikan pemandangannya.

Kawasan peranginan dengan 4 kolam bertingkat di tebing gunung. Selain pemandangan indah, aktiviti lasak termasuk flying fox merentasi 2 bukit turut disediakan. Anda boleh merancang sama ada mahu buat lawatan sehari atau book hotel untuk bermalam di sini. Kedai dan restoran turut disediakan untuk para pelawat.

Airport terdekat: Ahmad Yani International Airport, Semarang. AirAsia menyediakan penerbangan terus KLIA2 – Semarang. Anda boleh semak promo terkini di sini.

Bagi peminat barangan antik, ini antara destinasi wajib pergi. Terdapat berbagai barangan lama dan rare yang ditawarkan di sini.

31. Bermesra dengan rusa di Taman Balekambang

Di taman ini anda berpeluang mendekati rusa yang jinak. Taman yang dibina pada tahun 1921 asalnya adalah taman peribadi. Namun pada tahun 2008 taman ini melalui proses renovasi, seterusnya turut dijadikan sebagai pusat seni dan budaya, taman botani dan taman rekreasi.

Airport terdekat: Adi Sumarmo International Airport, Solo / Surakarta. AirAsia menyediakan penerbangan terus KLIA2 – Solo. Anda boleh semak promo terkini di sini.

32. Gaya dan Mood Titanic di Jurang Tembelan Kanigoro

Selain binaan kapal, anda juga boleh bergambar dengan spot selfie kupu-kupu yang turut disediakan di sini.

Aktiviti unik yang wajib dicuba jika ke Yogyakarta. Asalnya gondola ini digunakan oleh para penduduk di sini untuk mengangkut hasil laut terutama udang kara yang ditangkap di sekitar sini. Tetapi kini ia menjadi tarikan utama bagi mereka yang gemarkan aktiviti mencabar.

Airport terdekat: Adisutjipto International Airport. AirAsia menyediakan penerbangan terus dari KLIA2 – Yogyakarta. Anda boleh semak promo terkini di sini.

Kesemua lokasi dan aktiviti di atas boleh anda kunjungi dengan mudah kerana AirAsia menyediakan 350 penerbangan seminggu ke 15 lokasi di Indonesia. Yang penting anda perlu bijak merebut tiket tambang murah dan promosi yang ditawarkan oleh syarikat penerbangan ini.

AirAsia kini sedang menawarkan promo tambang murah ke Indonesia bermula dari serendah RM80 sehala. Promo ini berlangsung bagi pembelian dari 7 – 13 Ogos 2017, bagi penerbangan dari hari ini hingga 8 Feb 2018. Tempah penerbangan anda ke Indonesia di link ini sekarang.


Gagal Dirungkaikan Selama 42 Tahun, Ini Adalah Teori Misteri Yang Ditinggalkan Stephen Hawking

Sebuah coretan teori-teori yang membingunkan telah dibuat oleh Stephen Hawking dan bakal dipamerkan kepada umum buat pertama kali di pusat pameran di Muzium Sains London.

Teori di papan hitam yang masih terjaga sehingga kini dikatakan mengandungi teori aneh yang ditulis pada tahun 1980. Apa yang menariknya, teori-teori ini tidak pernah dapat diselesaikan oleh para saintis sehingga ke hari ini.

Menurut laman Science Alert, contengan pada papan hitam itu dibuat oleh Stephen Hawking semasa menyertai rakan fizik pada persidangan mengenai superspace dan supergraviti di Universiti Cambridge di England.

Semasa cuba menghasilkan ‘teori of everything’, Hawking menggunakan papan tersebut dengan beberapa persamaan teori yang lain.

Pihak muzium kini mengalu-alukan ahli fizik dan rakan saintis dari seluruh dunia untuk hadir ke muzium dengan harapan mereka dapat menguraikan teka-teki yang terdapat di sebalik coretan tulisan tangan Hawking.

Papan hitam ini bakal menyertai puluhan artifak Hawking, termasuk salinan Ph.D. tesis tentang pengembangan alam semesta, kerusi rodanya, dan jaket peribadi yang diberikan oleh pencipta “The Simpsons”.

Hawking dilahirkan di England pada 8 Januari 1942. Semasa belajar kosmologi di Universiti Cambridge pada tahun 1963, beliau telah disahkan menghidap penyakit neuron motor, lebih dikenali sebagai penyakit Lou Gehrig atau amyotrophic lateral sclerosis (ALS).

Kekurangan yang dialami olehnya tidak pernah menghalang beliau daripada terus berjaya. Dia telah berjaya mencipta pelbagai karya perintis mengenai lubang hitam, teori Big Bang dan relativiti am.

Stephen Hawking meninggal dunia di usia 76 tahun. Rujuk pautan di bawah untuk membaca dengan lebih lanjut.

Stephen Hawking Meninggal Dunia Di Usia 76 Tahun

Kerusi Roda Dan Thesis Mendiang Stephen Hawking Akan Dilelong

IQ Anak Lelaki 11 Tahun Ini Atasi Einstein, Hawking dan Bill Gates


Gagal Hadir Ke Mahkamah, JAIS Kerah 122 Anggota Untuk Buru Dan Tangkap Sajat

Jabatan Agama Islam Selangor (JAIS) telah mengerahkan kira-kira 122 anggota dan pegawai penguatkuasanya untuk mencari dan menangkap usahawan kosmetik, Sajat.

Nur Sajat atau nama sebenarnya Muhammad Sajjad Kamaruzzaman telah dikenakan waran tangkap tanpa jaminan selepas gagal hadir ke mahkamah pada sebutan semula kesnya.

Untuk pengetahuan anda, Mahkamah Tinggi Syariah Shah Alam mengeluarkan waran tangkap terhadap Sajat itu atas tuduhan berpakaian seperti wanita sehingga menyebabkan agama Islam dipandang hina.

Setakat ini, Sajat masih belum ditahan dan pihaknya masih mengesan keberadaan Sajat. Malah, pihak JAIS menasihati Sajat untuk memberi kerjasama dan menyerah diri.

Pada 6 Januari lalu, Sajat mengaku tidak bersalah atas pertuduhan berpakaian seperti wanita. Sajat didakwa melakukan perbuatan itu dalam majlis bacaan Yasin dan solat hajat, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

Bagi perbuatan itu tertuduh didakwa mengikut Seksyen 10(a) Enakmen Jenayah Syariah (Negeri Selangor) 1995 yang memperuntukkan hukuman tidak melebihi RM5,000 atau penjara tidak melebihi tiga tahun atau kedua-duanya sekali, jika sabit kesalahan.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Tiada Niat Persenda Artis K-Pop, Janna Nick Mohon Maaf Dan Bakal Ambil Tindakan Undang-Undang

Rentas Negeri Demi Hadir ‘Wedding’ Sahabat Dan Langgar SOP, Influencer Ini Dicari Pihak Polis

Gadis Ini Tolak Dakwaan Pelajar Malaysia Dipulau Di Korea Angkara Janna Nick Persenda Artis K-Pop


Gagal Hafal Sifir Dua, Majlis Perkahwinan Pengantin Ini Dibatalkan Serta-Merta

Sudah menjadi kebiasaan dalam mencari pasangan di mana menyemak latar belakang pasangan antara yang dilakukan sebelum melangsungkan sesebuah perkahwinan.

Dalam pada itu, siapa sangka pengantin di Mahoba, India ini terpaksa mengambil ujian matematik sewaktu hari perkahwinannya. Semuanya hanya kerana pengantin wanita sangsi dengan taraf akademik lelaki berkenaan.

Menurut laporan Tribune India, perkahwinan pasangan ini telah diatur antara dua keluarga di mana pengantin perempuan kurang mengenali pengantin lelaki berkenaan.

Difahamkan ujian matematik yang dilakukan hanyalah pertanyaan asas walau bagaimanapun pendidikan lelaki tidak seperti yang dicanang apabila lelaki berkenaan gagal menghafal sifir dua.

Mengetahui helah yang dilakukan, pihak pengantin perempuan memilih untuk tidak meneruskan upacara perkahwinan meskipun sudah berada dalam majlis.

Situasi tegang yang berlaku telah mendesak kedua-dua keluarga mencapai kata sepakat untuk tidak meneruskan majlis perkahwinan serta menyerahkan kembali kesemua hadiah perkahwinan.

Sering menjadi pilihan di Malaysia, para netizen terkejut apabila kereta ini sekadar menjadi ‘kereta mayat’ di China.

Netizen Terkejut Toyota Alphard Jadi ‘Kereta Mayat’ Sahaja Di China

Ramalan Lelaki Ini Mengenai Tenggelamnya KRI Nanggala 402 Telah Beri ‘Hint’ Kepada Isteri Mangsa


Gagal Imbas Kod MySejahtera, Pelajar Tingkatan Lima Di Melaka Dikompaun RM10,000

Jika sebelum ini tular isu pekedai dikompaun gara-gara membuka pelitup muka sewaktu sedang minum air ketika ketiadaan pelanggan, kini isu melibatkan kompaun sekali lagi berulang di Melaka.

Berlaku di sebuah kedai runcit di Batu Berendam, Melaka seorang remaja berusia 17 tahun telah dikenakan kompaun sebanyak RM10,000 kerana gagal mengimbas kod QR melalui aplikasi MySejahtera.

Lebih menyayat hati, beliau yang pada ketika itu dalam keadaan terburu-buru ke kedai runcit berdekatan rumahnya untuk mendapatkan ubat paracetamol buat ibunya telah ditahan oleh pihak polis yang berpakaian biasa dan dikenakan kompaun tanpa berpeluang menjelaskan situasi yang berlaku.

Tambah pelajar ini lagi, beliau turut mempunyai adik yang masih bersekolah serta gaji bapanya yang tidak banyak serta ibunya yang cuma suri rumah mungkin menyukarkan keluarganya untuk membayar kompaun yang dikenakan.

Walau bagaimanapun, beliau akui faham dengan tugas pihak polis yang sekadar menjalankan tugas serta akan berusaha untuk memohon untuk mengurangkan kadar kompaun bagi meringankan beban ibu bapanya.

Isu yang tular ini turut mendapat perhatian Ketua Polis Daerah Melaka Tengah, Asisten Komisioner Afzanizar Ahmad yang memaklumkan pelajar berkenaan berpeluang mengurangkan kadar kompaun menerusi rayuan pada pegawai kesihatan Melaka Tengah yang bertanggungjawab.

Sejak kadar kompuan dinaikkan kepada RM10,000 11 Mac lalu, dilaporkan seramai 1,377 individu telah disaman seluruh Malaysia.

Tular pada minggu lalau apabila minyak wangi keluaran Wak Doyok didakwa mempunyai rekaan yang mirip seperti jenama minyak wangi popular dari Paris.

‘Mirip’ Rekaan Jenama Popular, Minyak Wangi Terbaru Wak Doyok Jadi Buah Mulut Netizen

Selepas 28 Tahun, Bekas Atlet Bola Tampar Wanita Indonesia Disahkan Lelaki


Gagal Kawal Motosikal Sehingga Terbabas, Noorkhiriah Kemalangan Di Set Penggambaran

Kemalangan di tempat kerja kadangkala boleh berlaku walaupun telah berhati-hati. Terbaharu, pelakon Noorkhiriah telah mengalami kecederaan ringan pada tangan kanannya akibat kemalangan motosikal ketika sesi penggambaran drama berjudul Bosskid.

Insiden tersebut telah dikongsikan oleh Noorkhiriah di Instagram miliknya dan kemalangan berlaku tidak diduganya ketika dia menunggang motosikal terbabit untuk menjayakan satu babak yang dilakonkan.

A post shared by Noorkhiriah Ahmad Shapie (@khiriah17)

Noorkhiriah dipercayai hilang kawalan terhadap motosikal terbabit yang bergerak laju lalu melanggar sebuah kereta yang diparkir di tepi lorong jalan.

Penerbit, Jaja Ishak turut mengakui terkejut menerima perkhabaran kejadian kemalangan melibatkan Noorkhiriah ketika berada di set penggambaran drama terbitannya.

Menurut laporan, dia bersyukur kerana Khiriah tidak mengalami kecederaan yang serius dan telah pun dibawa ke klinik berdekatan untuk menerima rawatan.

“Pihak produksi ada menyarankan Khiriah untuk berehat sekejap. Tetapi bergantung kepada kemampuan dia seandainya yakin boleh melunaskan kerja. Saya okey sahaja dan faham situasi,”katanya.

Pelakon Datuk Fizz Fairuz pula menunjukkan Noorkhiriah berada di dalam keadaan stabil selepas kemalangan itu dan kecederaan pada tangan kanan dialaminya juga sudah dirawat.

Selain Noorkhiriah dan Fizz Fairuz, drama terbitan Jaja Ishak Channel ini turut dibintangi oleh Arash Mohamad, Ummar Dzariff, Syed Mohd Irfan dan Ungku Haris.


Gagal Kemukakan Dokumen, Dua Lelaki Dikenakan Kompaun Selepas Cuba Merentas Negeri

Dua lelaki telah dikenakan kompaun masing-masing sebanyak RM1,000 selepas mereka didapati ingkar larangan rentas negeri untuk pulang ke kampung sempena cuti Tahun Baharu Cina dengan menaiki bas tanpa kebenaran pihak berkuasa.

Perkara tersebut difahamkan terjadi selepas bas berkenaan ditahan polis di sekatan jalan raya (SJR) Kampung Asap, semalam.

Menurut laporan Berita Harian yang memetik ketua Polis Daerah Bentong, Superintendan Zaiham Mohd Kahar, menjelaskan bahawa kedua-dua lelaki berusia 21 dan 29 tahun itu gagal mengemukakan dokumen rentas negeri yang sah ketika pemeriksaan dilakukan di SJR itu.

“Kira-kira pukul 12.40 tengah hari ini pasukan pemantau Op COVID-19 telah membuat pemeriksaan mengejut ke atas sebuah pengangkutan awam dari Selangor menuju ke Kelantan di SJR Kampung Asap di Kilometer 12 Jalan Bentong-Raub.

“Seramai 23 penumpang telah diperiksa dan didapati dua warganegara tempatan tidak mempunyai dokumen rentas negeri yang sah daripada polis,” jelas beliau di dalam satu kenyataan.

Menurutnya, kedua-dua lelaki berkenaan dikompaun kerana telah melakukan kesalahan di bawah Perkara 16 (1) Peraturan-Peraturan Pencegahan dan Pengawalan Penyakit Berjangkit 2021.

Di samping itu, pihak polis difahamkan akan meningkatkan pemeriksaan ke atas pengangkutan awam khususnya bas ekspres kerana ia didapati digunakan oleh mereka yang nekad merentas negeri tanpa ada kebenaran polis.

Baca perkongsian kami yang terdahulu mengenai 10 individu yang dikenakan kompaun kerana gagal patuh SOP melalui pautan di bawah.

Tidak Patuh SOP, 10 Individu Makan Semeja Di Shah Alam Dikenakan Kompaun

17 Individu Dikompaun Di Langkawi Selepas Sewa Vila Untuk Sambut Hari Jadi


Gagal Kemukakan Dokumen, Peniaga Ikan Siakap ‘Kayangan’ Bakal Didakwa

Sebelum ini, perkongsian seorang pelanggan di sebuah restoran di Langkawi yang terkejut harga ikan siakap dipesannya berharga RM1,196.80 telah menjadi buah mulut netizen.

Menurut Timbalan Menteri Perdagangan Dalam Negeri dan Hal Ehwal Pengguna, Datuk Rosol Wahid, peniaga restoran terapung terbabit didapati gagal mengemukakan dokumen perniagaan lengkap seperti dikehendaki Kementerian Dalam Negeri dan Hal Ehwal Pengguna (KPDNHEP) dalam tempoh yang ditetapkan.

Oleh itu, peniaga restoran itu bakal didakwa mengikut Seksyen 53(A) Akta Kawalan Harga dan Anti Pencatutan 2011. Difahamkan, tempoh penghantaran dokumen terperinci itu dilanjutkan sehingga 17 November 2021 bagi membolehkan peniaga itu membetulkan kesilapan berkenaan tetapi pihak peniaga gagal kemukakan dokumen tersebut.

KPDNHEP telah membuka kertas siasatan dan akan dihantar ke pejabat Timbalan Pendakwa Raya untuk tindakan selanjutnya. Kes ini disiasat di bawah Seksyen 53(A) Akta Kawalan Harga dan Anti Pencatutan 2011 itu memperuntukkan hukuman denda sehingga RM50,000 jika sabit kesalahan.

Bagi anda yang terlepas isu ini, klik pautan di bawah untuk ketahui lebih lanjut.

‘Pelanggan Yang Mahu Siakap Itu’- Pemilik Restoran Jawab Dakwaan Isu Harga Ikan Berharga RM1,196

Dibuang Dari Syarikat, Usahawan Ini Kecewa Dikhianati Suami Sendiri

Jadikan Straw Coffee Bean Sebagai Pasta, Menu Pelik Lelaki Ini Buat Netizen Keliru


Gagal Kenal Tunku Abdul Rahman, Ilmu Pengetahuan Generasi Z Undang Kebimbangan Netizen

Sejak di bangku sekolah lagi kita diajar dengan subjek Sejarah. Antara objektif utama subjek ini bagi membolehkan para pelajar tidak lagi mengulangi kesilapan yang lalu sekaligus dapat mengenali dengan lebih dekat tokoh dalam dan luar negara.

Dalam pada itu, lain ceritanya pada kali ini menerusi sebuah video temu bual yang tular di mana ilmu pengetahuan remaja ini mengenai tokoh kemerdekaan negara gagal diketahui.

Menerusi video yang tular, menerusi pertanyaan kepada dua remaja ini, mereka dilihat sangat mudah untuk meneka selebriti yang ditanyakan iaitu Lisa Blackpink.

Walau bagaimanapun, keadaan mulai berubah apabila ditanyakan mengenai tokoh kemerdekaan negara iaitu Tunku Abdul Rahman di mana mereka dilihat gagal untuk menyebut nama tokoh ini.

Perkongsian ringkas yang dibuat meskipun tidak mewakili seluruh generasi Z secara tidak langsung membuatkan para netizen risau dengan masa depan negara. Malah, terdapat netizen yang mempersoalkan apa yang dipelajari remaja ini sewaktu di bangku sekolah.

Sehubungan dengan itu, diharapkan situasi seperti ini tidak lagi berlarutan kerana dikhuatiri bakal melahirkan lebih banyak anak muda yang tidak peka dengan sejarah.


‘Gagal’ Memesan Makanan, Sekumpulan Lelaki Amuk Dengan Menghempas Meja Dan Kerusi Restoran

Umum sedia maklum kerajaan kini sudah membenarkan makan di dalam restoran melebihi dua orang namun perlu menjaga penjarakan sosial satu meter. Sudah diberi kelonggaran untuk makan di restoran, namun masih ada yang tidak berpuas hati dengan layanan yang diberikan oleh pihak restoran.

Sejak semalam tularnya satu perkongsian yang dimuat naik oleh orang awam di media sosial mengenai sekumpulan lelaki yang membuat kecoh dengan menghempas meja dan kerusi di sebuah restoran di Jalan Tun Sambathan, Kuala Lumpur.

Menerusi perkongsian video tersebut, dapat dilihat sekumpulan lelaki berkenaan seakan-akan bergaduh dengan seorang pekerja restoran tersebut. Difahamkan, pergaduhan tersebut tercetus gara-gara sekumpulan lelaki itu tidak berpuas hati kerana gagal memesan makanan di restoran berkenaan.

Memetik halaman Harian Metro, sekumpulan lelaki tersebut dipercayai datang untuk makan di restoran berkenaan pada sekitar 9.30 malam. Sedangkan pada ketika itu restoran berkenaan dalam menyiapkan persediaan untuk menutup operasinya seperti diarahkan oleh kerajaan bahawa kesemua premis perniagaan akan tamat operasi pada jam 10.00 malam.

Gara-gara tidak dapat memesan makanan, sekumpulan lelaki tersebut berang lalu bertindak agresif dengan merosakkan harta benda seperti kerusi dan meja milik pengusaha berkenaan. Sungguh tidak ada sivik dan menambah kekecewaan kerosakan tersebut telah menyebabkan kerugian yang banyak kepada pengusaha restoran berkenaan.

Umum tahu, pengusaha restoran baru sahaja dapat menarik nafas lega selepas kerajaan membenarkan operasi restoran dibuka sepanjang Perintah Kawalan Pergerakan (PKP) ini.

Baca lagi perkongsian daripada kami menerusi pautan di bawah.

Kecoh Bergaduh Rebut Pelanggan Di Plaza Low Yat, 42 Individu Ditahan Polis

Dua Kumpulan Mat Rempit Bergaduh Besar Cetus Kekecohan Di Dataran Merdeka

Pergaduhan Tercetus Lagi Kerana Kasut adidas NMD Pharrell


Gagal Mencari Kerja? Mungkin Anda Perlu Tiru Cara Mereka

Penulisan resume adalah sesuatu yang tampak mudah tetapi tidak sesenang yang disangka. Ini kerana kita perlu merebut peluang pekerjaan dengan beratus atau beribu lagi pemohon di luar sana. Dengan persaingan yang sengit, pastinya kita mahu menjadi pemohon yang menarik perhatian bakal majikan. So, how to make our resume stand out from the rest?

Mungkin anda boleh ikut cara mereka menulis resume! :D

2. Siapa hantarkan manga ke bahagian HR? Oh bukan, resume rupanya.

3. Bakal ditayangkan di pawagam berhampiran anda.

10. Lelaki ini telah membangunkan permainan interaktif sebagai resume. Memang awesome!


33 Tip Dan Persediaan Tunaikan Umrah Dengan Bayi

Dengan nama ALLAH yang Maha Pemurah lagi Maha Penyayang. Assalamualaikum. Alhamdulillah pada 3 Mac 2017 yang lepas saya, suami dan anak kami telah berangkat ke Tanah Suci untuk mengerjakan umrah.

Di sebabkan banyak pertanyaan saya terima “okay tak bawak baby?” “ada tips tak bawak baby?” Maka saya dengan rendah hati berkongsi serba sedikit pengalaman kami membawa bayi kami Khalish Furqan Bin Khairulamin, 6 bulan. Semoga penulisan saya ini memberi manfaat dan semangat untuk ibubapa di luar sana.

Ya, memang saya akui agak mencabar sebenarnya. Tambahan pula Khalish Furqan seorang bayi yang dilahirkan pramatang, dan dia hanya minum susu ibu yang diperah atau yang telah disipan sejuk sahaja.

Tidak mudah sebenarnya bila menjadi seorang EPmom (ibu yang menyusukan anak dengan cara memerah susu), tapi cekalkan hati dan sentiasa istiqomah bahawa ‘Wanita yang memberi minum susu kepada anaknya daripada badannya (susu badan) akan dapat satu pahala daripada tiap-tiap titik susu yang diberikannya.’ InshaAllah.

Terus terang saya akui, saya ada buat carian di internet berkaitan tips membawa bayi ke Tanah Suci. Tetapi, kebanyakan adalah kanak-kanak yang sudah melebihi setahun. Memang agak takut sebenarnya.

Tambahan pula untuk Khalish Furqan tiada perlindungan vaksin yang boleh diberikan seperti orang dewasa yang wajib mengambil Vaksin Meningococcal Quadrivalent. Tetapi, kami positif, positif dan positif. Tetapkan dalam hati agar sentiasa yakin Allah itu Maha Melindungi.

Kami bergerak pada pagi Jumaat 3/3/17. Flight 11.00 pagi. Jam 5.00 pagi kami dah tiba di KLIA. Berdekatan dengan balai berlepas ada disediakan baby room. Lengkap dengan baby cot, sofa dan langsir tertutup.

Sempat jugak pam susu sekali sementara tunggu Khalish Furqan tidur selepas mandi. Penerbangan kami dengan Saudia Airlines, masuk je kabin saya minta bassinet daripada FA. Alhamdulillah rezeki Khalish Furqan, ada bassinet. Sebolehnya pegang baby untuk minum susu setiap kali sampai masa take off dan landing untuk elak ear discomfort.

1. Barang yang perlu ada dalam flight (handcarry)

Senarai arangan bayi yang dibawa ke Tanah Suci

Subuh pertama di Masjid Nabawi. Allahu. Sebak, kelu tak terkata. Cuaca agak sejuk di waktu subuh. Jadi kena pastikan ada bawa baju sejuk untuk bayi anda. Sentiasa pakaikan stoking dan bawa alas untuk letak bayi dalam masjid ya. Saya alas dengan kain selimut.

Selalunya kalau tiada ziarah di hari tersebut, selepas solat subuh kami balik hotel untuk sarapan, bagi Khalish berehat dan mandi sebelum keluar untuk solat zohor.

1. Sebolehnya jangan bagi anak anda jadi perhatian jemaah lain. Di sana ada umat dari seluruh pelusuk dunia, berbagai bangsa pelbagai negara. Kita boleh duduk di ruangan khas wanita dan kanak-kanak.

2. Dan selagi boleh sembunyikan bayi dalam tudung atau telekung anda, silakan buat. Saya pegang Khalish sementara tunggu waktu solat. Bukan apa, kebanyakan mereka tiada sensitiviti. Ada yang batuk, selsema nak jugak cium gomol Khalish.

Selagi boleh elak, saya akan bagi isyarat NO. Tambahan pula Khalish bayi pramatang.

3. Botol susu sebolehnya cari bekas untuk tutup. Tutup dengan kain pun boleh. Macam saya kata, jangan bagi jadi perhatian jemaah lain. Orang kat sana akan pandang lain macam kalau nampak bayi minum susu atau menangis.

Kalau Khalish menangis akan ada banyak tangan nak dukung Khalish. Tolak cara baik dan cuba tenangkan bayi anda.

4. Belajar untuk solat sambil mendukung bayi anda ketika keadaan sangat memerlukan seperti nangis yang berpanjangan.

5. Seelok-eloknya sebelum ke masjid bersihkan bayi, tukar pampers dan tukar baju yang bersih supaya ia tidak menjadikan kita was-was ketika sedang solat nanti.

6. Di Masjid Nabawi ada tempat menukar lampin berdekatan dengan tempat mengambil wudhu. Bawa changing mat yang kalis air dan ringan.

7. Pilih tempat yang paling hujung atau berdekatan dengan tiang atau dinding. Jadi boleh letak bayi anda di tepi dinding. Pastikan datang awal ke masjid untuk dapat tempat yang ‘strategik’.

8. Pertama kali menjejakkan kaki ke Raudhah. Menunggu giliran masuk ke Raudhah memang lama dan hampir give up sebab Khalish tiba-tiba meragam. Masa tu ustazah suruh ikut rombongan yang naik kerusi roda. Tapi dekat barisan untuk jemaah berkerusi roda selalunya banyak orang-orang nak curi masuk line. Sebab ruangan khas untuk kerusi roda ada karpet hijau jugak. Itulah taman-taman syurga.

9. Khalish ada orang pegangkan sementara solat sunat. Bila dapat solat di karpet hijau, pastikan kita doa sungguh-sungguh dalam sujud terakhir. Jangan expect kita boleh duduk tadah tangan berdoa lepas solat. Saya baru nak tadah tangan berdoa, kena tolak dengan penjaga di sana. Suruh beredar dan bagi orang lain solat pula. Frust tapi Alhamdulillah diberi kesempatan solat di taman-taman syurga.

10. Tips! Kaum lelaki yang bawa bayi agak mudah masuk ke Raudhah berbanding wanita. Masa diambil juga singkat. Cuba berbincang dengan suami jika dia boleh tolong bawa bayi bersama.

11. Hari terakhir di Masjid Nabawi suami bawa Khalish masuk tengok makam Rasulullah. Alhamdulillah bila penjaga tengok suami bawa Khalish terus bagi laluan untuk masuk. Allah. Bertuahnya Khalish dapat ‘jumpa’ Rasullullah. Perempuan tak boleh masuk ya.

Baca: Pengalaman Manis Dan Tip Umrah DIY Saya Selama Seminggu Di Mekah Dan Madinah

‘Labbaikallahumma Labbaik
Labbaika Laa Syarikalaka Labbaik
Innalhamda Wan Ni’mata
Laka Wal Mulk
Laa Syarikalak’

12. Perjalanan ke Mekah menaiki bas mengambil masa lebih kurang 6 jam. Khalish agak jemu bangun tidur bangun tidur. Sampai dekat RNR Highway cepat-cepat tukar pampers dan baju Khalish. Jangan expect RNR di sana selesa macam kita ya. Itu pentingnya bawa changing mat dan alas. Masa tu kami semua sudah dalam keadaan berihram.

13. Sampai di Mekah jam 9.00 malam. Masa tu Khalish dah meragam sebab nak bergolek atas katil. Mutawwif beri masa 1 jam untuk kami bersedia sebelum melakukan umrah. Check-in je bilik terus letak Khalish atas katil. Bukan main ceria lagi dia dapat bergolek golek.

14. Dengan 1 jam tu sempat pam susu sementara suami uruskan Khalish, tukar pampers dan baju bersih. Pentingnya bila bawa bayi atau kanak-kanak bersama suami kena saling bantu membantu. Alhamdulillah suami sangat memahami dan ringan tulang.

15. Keluar je bilik menuju lift kami terbau sesuatu. ‘Ahhh sudah. Khalish poo-poo la ni!’ Masa tu rasa macam ahhh dah la lambat mutawwif dan rombongan lain mesti dah nak gerak. Al-maklum lah kali pertama, jadi ada gabra sikit. Tapi suami cakap sabar, sabar, sabar. Allah uji sikit je ni. Biasa lah tu. Baru lah macam relax sikit.

16. Di Tanah Suci, jaga percakapan jaga hati. Walau apa pun yang kita lalui, doa banyak-banyak minta dipermudahkan InshaAllah.

17. Umrah pertama kami, dari start tawaf sampai tahallul Khalish tidur! Tidur yang sangat-sangat lena! Bayangkan keadaan bising dan masa bertawaf tolak menolak dan berhimpit. Allah Allah. Sungguh Allah mudahkan kami.

18. Sepanjang tawaf suami yang dukung Khalish. Kami tak pakai kan carrier sebab risau Khalish kurang selesa.

19. Semasa saie pula, kami bergilir bawa Khalish. Berat tak berat pun 7 kilo jugak! Hihi. Masa saya dukung Khalish, terfikir bagaimana Siti Hajar dulu berkorban membawa Nabi Ismail dari Safar ke Marwah. Tengok muka Khalish yang lena tidur di pelukan hati jadi sebak, jadi anak yang soleh ye sayang! Selesai je saie Khalish bangun. Siap boleh senyum kat semua orang lagi. Hehe.

Anas bin Malik mengatakan Rasulullah s.a.w bersabda “2 jenis tawaf di mana apabila seorang hamba Allah dapat melakukannya, niscaya seluruh dosanya akan diampuni seperti ketika ia dilahirkan oleh ibunya. Dua jenis tawaf itu adalah tawaf setelah solat Subuh yang selesai bersamaan dengan terbitnya matahari dan tawaf setelah solat Asar yang selesai bersamaan dengan terbenamnya matahari.”

20. Selalunya tawaf selepas solat subuh dan asar memang agak ramai orang. Tapi selepas subuh masih lagi masa tidur Khalish. Jadi setiap kali tawaf mesti dia akan tertidur. Kami cuba pakaikan carrier. Sambil duduk pun dia boleh tidur walaupun bersesak ketika tawaf. Baik anak ibu!

21. Sentiasa jaga dan pastikan barang kita selamat. Ya. Jangan rasa di Tanah Suci tiada kejadian kecurian ya. Kasut saya dicuri jemaah lain sekelip mata je! Nasib dapat balik bila ada jemaah Ukraine yang solat sebelah saya nampak dan mereka lah yang tolong dapatkan kasut saya kembali.

22. Seeloknya barangan yang sangat berharga seperti telefon bimbit dan duit letak dalam beg silang yang sentiasa berada di tubuh kita.

23. Juga, barangan lain letak dalam bag dan terus zip selepas digunakan. Saya tak lupa kejadian botol susu Khalish dicuri orang. Ini betul-betul berlaku depan mata saya. Pelik!

24. Di Mekah, saya tidak mandikan Khalish agak lama kerana air paip di sana asalnya air laut yang diproses. Boleh buat kulit bertambah kering.

25. Biasanya ziarah tidak mengambil masa yang lama. Lepas subuh sehingga sebelum zohor dah balik. Untuk Epmom, boleh bawak pam susu incase terasa nak pam.

Khas untuk ibu yang menyukan anak dengan cara memerah

26. Teruskan rutin mengepam seperti biasa. Minta bantuan suami ketika dalam penerbangan atau bas. Kebiasaanya sebelum keluar solat di masjid saya akan siap-siap pam susu untuk Khalish.

27. Sepanjang di Madinah atau Mekah saya tidak pernah lagi membawa pam ke Masjid. Bila anda di sana InshaAllah anda boleh rancang rutin mengepam anda.

Jangan risau. Sentiasa berniat dalam hati supaya Allah memudahkan perjalanan kita sebagai EPmom dan semoga bayi kita akan dapat susu yang mencukupi sepanjang tempoh penyusuan InshaAllah!

28. Di KLIA saya cuma bawa 2 botol stok EBM (lebih 100ml setiap satu) dan Alhamdulillah selepas budi bicara dan jasa baik pihak kastam Malaysia mereka membenarkan saya membawa EBM tersebut ke dalam kabin.

29. Saya turun di Madinah, tiada apa-apa masalah dengan pihak kastam dan juga perjalanan pulang melalui Jeddah juga tiada persoalan dari pihak kastam mereka.

30. Saya tidak pasti adakah kerana mereka nampak bayi bersama saya jadi keadaan agak mudah tetapi menurut staff rombongan, pihak kastam mereka memang agak longgar jika kita membawa air dan sebagainya masuk ke dalam kabin. Untuk bawa stok EBM ke dalam cargo tiada masalah perkhidmatan sealed ada di Airport Jeddah bayaran 20 Riyal.

Penyimpanan stok EBM di Mekah dan Madinah

31. Saya tidak terlalu risau untuk simpan terlalu banyak stok kerana bayi sentiasa bersama saya. Di hotel saya menginap juga ada menyediakan peti ais kecil di dalam bilik. Saya yakin kebanyakan hotel juga begitu.

32. Cuma saya tidak pasti jika mahu simpan EBM dalam freezer. Boleh minta bantuan pihak katering di sana kerana jemaah dari Malaysia selalunya akan ada syarikat Indonesia/Patani yang sediakan makanan di sana. Cuba minta tolong mereka. InshaAllah.

33. Tambahan: Di Airport Jeddah tiada bilik bayi. Surau di tingkat G agak luas, jadi sementara menunggu penerbangan pulang saya bawa Khalish berehat di situ.

Sejujurnya, seronok bila kita nampak bayi di depan mata sepanjang kita beribadah. Walaupun sedikit penat dan kadang kala terkejar-kejar, sentiasa berdoa semoga semuanya dimudahkan, kita dan anak diberi kesihatan yang baik, anak boleh sesuaikan diri dengan baik dan sentiasa dilindungi di mana sahaja kita berada. Niat yang baik pasti Allah akan permudahkan. Yakin!

Baca lagi: Inilah Pengalaman Manis Dan Cabaran Sewaktu Saya Tunaikan Umrah Bersama Anak Kecil


Gagal Mendapat Sambutan, Pengeluaran iPhone XR Dikurangkan

Sejak mula iPhone XR dilancarkan bersama iPhone XS dan XS Max, model ini telah dijangkakan ramai bakal menerima sambutan yang tinggi daripada para pengguna. Penawaran rekaan yang terbaru serta berjaya menjadi model iPhone paling ‘mampu milik’ antara yang membuatkan model ini tampil unik dan menarik.

Walaubagaimanapun, sangkaan orang ramai serta Apple ternyata meleset apabila Apple telah mengurangkan pengeluaran iPhone XR berikutan sambutan yang tersasar daripada jangkaan.

Berdasarkan sumber daripada Asia Nikkei, dikatakan pengeluaan iPhone XR telah dikurangkan daripada 60 saluran kepada 45 saluran sehari. Jumlah ini sekaligus telah mengurangkan bilangan unit sebanyak 3 juta sebulan. Dalam pada itu, sambutan terhadap iPhone 8 dan 8 plus dikatakan lebih meningkat berbanding sebelum ini.

Trend penjualan Apple ini sekaligus memperlihatkan para pengguna lebih cenderung mendapatkan model sebelumnya yang sekaligus dikaitkan dengan harga yang lebih rendah.


Gagal Menjadi ‘Trendsetter’ Pada 2016, LG Mahu Tampil Berbeza Untuk Tahun Ini

Saya ingat lagi sewaktu masuknya tahun 2016. LG berjaya menawarkan sebuah idea yang fresh untuk peminat smartphone seluruh dunia. Penggunaan modular seperti yang dapat anda lihat membolehkan pengguna memasukkan slot bateri tambahan atau kamera mengikut kesesuaian dengan cara termudah.

Dari segi ideanya, penggunaan sememangnya nampak sangat awesome. Malangnya, usaha LG itu nampaknya gagal berikutan harga modular yang tidak mampu milik serta penjualannya yang tidak meluas.

Memandangkan LG bakal mengumumkan smartphone flagship terbaru mereka di MWC 2017 yang berlangsung penhujung Februari ini, pelbagai ura-ura dan rekabentuk LG G6 telah dipertontonkan.

Dikhabarkan LG G6 bakal menggunakan Snapdragon 835 serta RAM 6GB. Spesifikasi yang bakal menjadi trend untuk tahun ini. LG nampaknya tidak lagi berminat untuk menggunakan penggunaan modular yang tampak fancy serta bakal digantikan dengan glass panel di bahagian belakang.

Jika anda sangkakan iPhone 7 Plus merupakan smartphone pertama dengan dual-lens anda mungkin silap. LG merupakan pelopor terawal kepada penggunaan teknologi ini dan bakal disediakan pada LG G6.

Berikut merupakan rekabentuk LG G6 yang bakal diumumkan pada MWC 2017 tidak lama lagi. Sejujurnya kami sangat suka dengan idea LG untuk kembalikan rekabentuk yang tampak moden dan stylish ini.


Gagal ‘Move On’ Dengan Kekalahan, Donald Trump Dakwa Dirinya Peroleh Undian Majoriti

Tanda tanya orang ramai mengenai individu yang bakal memegang jawatan Presiden Amerika Syarikat terjawab pada hari ini apabila calon daripada parti Demokrat Joe Biden sah menerima undian majoriti mengalahkan Donald Trump menerusi pilihan raya Amerika Syarikat.

Di sebalik undian majoriti yang diterima Joe Biden, Donald Trump nampaknya enggan menerima kekalahan beliau pada pilihan raya Amerika Syarikat serta mendakwa dirinya memenangi pilihan raya Amerika Syarikat dengan jumlah undian majoriti yang tinggi. Kenyataan beliau telah dimuat naik menerusi laman Twitter seperti di bawah.

— Donald J. Trump (@realDonaldTrump) November 7, 2020

Di sebalik tweet yang dimuat naik, laman Twitter nampaknya turut mengeluarkan amaran kepada orang ramai serta menghalang orang ramai retweet kenyataan daripada mantan Presiden Amerika Syarikat ini bagi mengelakkan penyebaran berita palsu.

Untuk pengetahuan, ini bukanlah pertama kali Donald Trump mengeluarkan kenyataan yang aneh serta bercanggah dengan pendapat orang ramai. Sebelum ini, beliau telah mendakwa dirinya imun daripada wabak COVID-19 selepas disahkan positif beberapa hari sebelumnya.

Menerusi perkembangan terbaru, Joe Biden sah bakal dilantik sebagai Presiden Amerika Syarikat yang ke-46 selepas berjaya mengalahkan Donald Trump.

Kalahkan Donald Trump, Joe Biden Sah Menjadi Presiden Amerika Syarikat Yang Ke-46

Pemuja Donald Trump Meninggal Dunia, ‘Kecewa’ Presiden AS Positif COVID-19


Gagal Pamer Pasport, Wanita China Dakwa Kena Peras Ugut RM200 Dengan Pegawai PDRM

Seorang wanita China tular di media sosial selepas mendakwa telah diperas ugut oleh anggota Polis Diraja Malaysia (PDRM) kerana gagal menunjukkan passport semasa ditahan di salah satu sekatan jalan raya di Kuala Lumpur.

“Seorang wanita warga China yang melancong ke Malaysia mendakwa dia ditahan oleh polis dan diperas ugut sebabyak RM200 ketika menaiki teksi bersama rakan warga Malaysia, kejadian ini membuatkan dia ‘terkejut’ dengan pasukan polis Malaysia!”

Dalam video tersebut, kelihatan pegawai polis meminta Kad Pengenalan (IC) wanita terbabit. Selepas diberitahu bahawa dia berasal dari China, pegawai polis terbabit terus meminta pasportnya. Wanita terbabit berkata bahawa dia telah meninggalkan pasportnya di hotel kerana takut hilang.

Lepas tu, siap tokok tambah kata polis akan harrass orang yang kulit putih dan ada rupa macam dia

PALING PROBLEMATIK, tajuk berani dia letak "AKU DIPERAS UGUT OLEH POLIS YG MEMBAWA SENAPANG DI MALAYSIA"@PDRMsia… pic.twitter.com/W0mX1zOPiJ

— Mandarinjer (@mandarinjer) April 3, 2023

Wanita terbabit kemudiannya berkata bahawa dia menawarkan untuk menunjukkan kepada pegawai polis terbabit lesen memandu dan dokumen lain, tetapi pegawai itu berkeras untuk melihat pasportnya.

Difahamkan bahawa pegawai berkenaan telah tampil berbincang dengan rakannya seorang warga Malaysia dan pemandu teksi. Dia kemudiannya diberitahu bahawa pegawai polis tersebut mahukan wang jika mahu semua perkara ini selesai.

Disebabkan dia tidak mempunyai wang ketika itu, pemandu teksi dan rakannya telah meminjamkan wang kepadanya. Dia mendakwa telah membayar sebanyak RM200 kepada pegawai berkenaan sebelum dilepaskan.

Bagaimanapun, rakyat Malaysia ragu-ragu dengan cerita wanita berkenaan.

Sebahagian daripada netizen mendakwa bahawa tiada bukti daripada video tersebut yang menunjukkan bahawa pegawai tersebut telah memeras ugut beliau – walaupun wanita China terbabit sudah memberitahu bahawa dia diminta untuk menghentikan rakaman.

Tak ada pun video yang polis tu minta duit dengan dia. Perempuan busuk ni putar belit cerita je.

Video tu mintak IC je. Tak de pun dengar mintak rm200 tu.

Sebahagian netizen pula mendakwa bahawa wanita itu mereka-reka cerita untuk menutup kesalahannya sendiri.

My husband fam org spore and i can say that menipu je bagi alasan takut tercicir. My mil and husband always bawak passport dlm handbag dorg so that if anything happens, senang je nak guna altho living in their own country. Aku yg menumpang ni pon selalu malas nak bawak passport🫠

Nak marahnyaaaa, fake and penipu betul eh pergi banyak countries tapi taktau pun kena bawak passport?! Are you for reallll?! I swear some foreigners are very problematic 😤😤

Menurut laporan Awani, PDRM telah membuka kertas siasatan terhadap anggotanya yang didakwa memeras wang seorang wanita dipercayai pelancong China seperti dalam satu rakaman video yang tular sejak semalam.

Pemangku Ketua Polis Kuala Lumpur, Datuk Yahaya Othman berkata, polis telah mengenal pasti anggota dan individu yang terlibat dalam kejadian itu.

“Kita akan panggil mereka untuk direkodkan keterangan di Ibu Pejabat Polis Daerah (IPD) Dang Wangi bagi membantu siasatan.

“Selepas kertas siasatan lengkap, kita akan rujuk kepada Timbalan Pendakwa Raya untuk arahan lanjut,” katanya dalam kenyataan di sini, pada Isnin.

Kes itu katanya disiasat mengikut Seksyen 384 Kanun Keseksaan kerana kesalahan mengugut.

Jika sabit dengan kesalahan, anggota polis itu boleh dihukum penjara maksimum 10 tahun atau denda atau sebat atau mana-mana dua daripada seksaan itu.

Siasatan juga katanya dijalanken mengikut Seksyen 233 Akta Komunikasi dan Multimedia 1998 yang memperuntukkan hukuman denda maksimum RM50,000 atau penjara maksimum setahun atau kedua-duanya dan boleh didenda selanjutnya RM1,000 bagi setiap hati kesalahan itu diteruskan selepas pensabitan.


Gagal Patuh Perintah Kuarantin, Indonesia Kurung Rakyat Degil Dalam Rumah Hantu

Berikutan penularan wabak COVID-19 di seluruh dunia, boleh dikatakan setiap negara mengamalkan penjarakan sosial dan melaksanakan perintah kuarantin untuk mengawal penyebaran wabak tersebut.

Untuk pengetahuan anda, kerajaan Indonesia juga melaksanakan perintah kuarantin selama 14 hari dan berikutan ramai yang tidak patuh perintah tersebut membuatkan seorang ketua daerah Sragen, Kusdinar Untung Yuni Sukowati bertindak arahkan untuk kurung rakyat yang degil di ‘rumah berhantu’.

Menurutnya, tindakan tersebut adalah untuk menakutkan mereka yang ingkar arahan kuarantin. Malah, kemasukan ramai orang ke Sragen selepas beberapa bandar sudah diperintahkan ‘lockdown’ seperti Jakarta dan lain-lain cukup membimbangkan.

Kisah hantu sudah jadi sebahagian kepercayaan dan memainkan peranan penting dalam cerita rakyat Indonesia. Disebabkan itu, beliau akan meletakkan mereka yang ingkar arahan duduk di rumah yang ditinggalkan dan berhantu untuk kuarantin diri.

Difahamkan kini terdapat 5 pesalah yang dikuarantin dalam penjara berhantu Sragen. Pastinya perintah terbaru ini akan membuatkan rakyat Indonesia patut arahan untuk memutuskan rantaian penularan wabak COVID-19.

Apa pandangan anda mengenai pendekatan yang diambil Kusdinar Untung Yuni Sukowati meletakkan mereka yang ingkar arahan di tempat berhantu?

Sementara itu, klik pautan di bawah untuk ketahui berita terkini tentang COVID-19.

Ketua WHO Sahkan Pengakhiran COVID-19 Bukanlah Selepas Tamat Perintah ‘Lockdown’

Bomoh Di Indonesia Guna Penyapu Lidi Untuk ‘Halau’ COVID-19 Dari Muka Bumi

Anda Mungkin ‘Bebas’ Melancong Seperti Biasa Mulai 2023 Selepas COVID-19


Gagal Patuhi Undang-Undang, Penunggang Basikal Bakal Dikenakan Denda Sehingga RM1,000

Umum tahu sejak beberapa bulan terakhir ini, menunggang basikal sudah menjadi trend di kalangan orang ramai. Tidak hanya di Malaysia, malah seluruh dunia sedang mengalami demam berbasikal ketika ini.

Meskipun sukan ini mampu menyihatkan badan, sikap segelintir individu yang tidak mengendahkan undang-undang semata-mata untuk menunggang dengan pantas sehinggakan membahayakan orang ramai perlu dipandang serius. Tidak kurang juga mereka yang memilih untuk beriadah dengan cara berbasikal di lebuh raya.

Sehubungan dengan itu, pihak Polis Diraja Malaysia (PDRM) mengumumkan denda sehingga RM1,000 bakal dikenakan sekiranya terdapat individu yang menunggang basikal di lebuh raya.

Berdasarkan perkongsian, tindakan boleh diambil mengikut Seksyen 70(1) Akta Pengangkutan Jalan 1987. Jika disabitkan kesalahan, hukuman denda boleh dikenakan tidak melebihi RM1,000 atau penjara tidak lebih daripada tiga bulan atau kedua-duanya.

Menurut Pengarah Jabatan Siasatan Dan Penguatkuasaan Trafik (JSPT) Bukit Aman Datuk Azisman Alias, kesemua plaza tol sudah tersedia papan tanda yang memaklumkan larangan kenderaan yang tidak dibenarkan di lebuh raya.

Walau bagaimanapun, sikap ambil penuh segelintir penunggang basikal ini pastinya telah membuatkan diri mereka serta pengguna kenderaan lain dalam bahaya.

Sebelum ini Azizulhasni Awang meluahkan pendapat mengenai cadangan pihak yang mahu basikal disertakan dengan lesen dan nombor plat. Klik pautan di bawah untuk mengetahui lebih lanjut.

‘Lesen Dan Plat Hanya Akan Mengurangkan Pengguna Basikal’- Azizulhasni Awang

Netizen Kecewa Sikap ‘Selfish’ Geng Basikal Yang Menyusahkan Penduduk Gombak


Gagal Penuhi Janji, Apple Terpaksa Membayar Penalti RM4.14 Bilion Kepada Samsung

Sebut mengenai industri telefon pintar, umum tahu jenama Apple dan Samsung antara seteru utama dalam industri ini. Berjaya menjadi pilihan pengguna sejak sedekad lebih ditambah pula dengan isu saman menyaman antara yang membuatkan dua jenama ini sering dikaitkan pengguna dan media.

Di sebalik isu saman yang dikenakan, mungkin ada yang tidak tahu kedua-dua jenama ini juga turut bekerjasama dimana paparan OLED yang tersedia pada iPhone disediakan oleh pihak Samsung. Difahamkan paparan Samsung yang berkualiti tinggi antara yang membuatkan Apple menjadikan Samsung sebagai pilihan.

Terbaharu, selepas beberapa tahun sepi tanpa sebarang isu melibatkan saman, Apple dilaporkan terpaksa membayar penalti kepada Samsung sebanyak $1 bilion (RM4.14 bilion). Semuanya disebabkan Apple melanggar perjanjian dalam memesan jumlah paparan daripada Samsung lebih rendah daripada yang dijanjikan.

Pesanan paparan OLED yang rendah daripada Apple juga turut dikaitkan dengan pengurangan pengguna membeli iPhone sejak wabak COVID-19 mulai merebak sejak awal tahun ini.

Untuk pengetahuan, ini bukanlah pertama kali Samsung menyaman Apple begitu juga dengan syarikat Samsung yang pernah beberapa kali disaman oleh Apple. Walau bagaimanapun, urusan bisnes antara dua syarikat ini tetap berjalan sehingga kini.

Sekitar dua tahun lalu, Apple dan Samsung pernah disaman kerana didakwa sengaja melembabkan telefon pintar model lama pengguna. Turut dikongsikan, duta Samsung Rusia yang disaman setelah dilihat menggunakan iPhone.

Apple Dan Samsung Disaman Kerana Sengaja Melembabkan Telefon Pintar Lama

Duta Samsung Rusia Disaman Kerana Menggunakan Apple iPhone


Gagal Penuhi Kriteria, Netizen Kecewa Tasik Chini Bakal ‘Hilang’ Pengiktirafan UNESCO

Tasik Chini adalah yang pertama daripada hanya tiga tapak biosfera Malaysia yang menerima pengiktirafan daripada UNESCO. Baru-baru ini, UNESCO telah mengumumkan mengenai penarikan status Tasik Chini sebagai Rizab Biosfera.

Menurut laporan, Tasik Chini tidak lagi memenuhi kriteria untuk menjadi sebahagian daripada Rangkaian Rizab Biosfera Dunia. Terdapat banyak faktor utama yang menyebabkan kriteria tidak dipenuhi, antaranya adalah pembukaan semula beberapa bekas tapak perlombongan di kawasan titik kecerenunan tinggi yang memberi kesan buruk kepada alam sekitar.

Malah, penukaran menggunakan tanah daripada ladang getah dan kawasan hutan kepada ladang kelapa sawit turut menjadi punca utama penarikan kepada status tersebut. Untuk pengetahuan anda, Tasik Chini awalnya dipilih untuk dijalankan penyelidikan kerana keunikan tasik tersebut dikelilingi pelbagai alam semulajadi.

Isu penarikan status Tasik Chini ini telah menarik perhatian ramai orang dan netizen meluahkan rasa kecewa kerana khazanah ini tidak dijaga dengan baik oleh pihak bertanggungjawab. Mana tidaknya, bukan mudah untuk mendapatkan status UNESCO tetapi kini terpaksa kehilangan status tersebut.

Tahniah Malaysia kerana memusnahkan khazanah warisan dunia UNESCO. Bukan senang nak dptt pengiktirafan ini

Tahniah kpd kerajaan negeri, agensi kerajaan, kerabat diraja, kapitalis & mereka yg terlibat dlm memalukan negara di mata dunia kerana demi keuntungan poket anda sendiri pic.twitter.com/rJe3nkvhE5

— Persatuan Aktivis Sahabat Alam – KUASA (@aktivis_alam) July 24, 2022

What a shame, once you greed, you will always crave for more. Now look what it leads to https://t.co/aPpgmF0kBM

— Man_Zizi TV✨✨ (@man_zizi99) July 25, 2022

Well done Malaysian. This is something to 'proud'. https://t.co/x2JdI2lxoG

— Hajjj jeni 🥵 🇲🇾✨ (@hazni_nurul7) July 24, 2022

This is heartbreaking https://t.co/Q6pw5OXWjR

— Bulan 🌙 (@sabrinasofiadin) July 24, 2022

Malah, para netizen dan juga aktivis alam sekitar turut menghentam pihak bertanggungjawab yang tidak menjalankan amanah mereka untuk mempertahankan Tasik Chini ini. Sebelum ini, UNESCO berhasrat untuk menjadikan Tasik Chini sebagai Rizab Biosfera dan akan menjalankan penyelidikan dan penelitian mengikut standard yang ditetapkan setiap 10 tahun.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Sudah Dibuka Kembali, Tasik Cermin Tawarkan Keunikan Terbaru Buat Pengunjung

Tiada Orang Tapi ‘Sensor’ Pintu Berbunyi, Situasi Seram Pekerja 7-Eleven Syif Malam Ini Bikin Netizen Takut

Kongsi ‘Struggle’ Rakam Bukti Majikan Dera Kanak-Kanak, Keberanian 5 Remaja Ini Raih Pujian Netizen


Gagal Penuhi Syarat, Ninja Tinggalkan Platform Twitch Untuk Ke Microsoft Mixer

Tyler Blevins atau lebih dikenali dengan nama ‘Ninja’ merupakan seorang streamer terkenal  dunia bagi game Fornite. Berjaya menempa nama pada platform YouTube dan Twitch membuatkan beliau menjadi rebutan jenama-jenama besar untuk berkolaborasi.

Melalui platform Twitch iaitu laman penstriman game, beliau berjaya menjadi gamer dengan jumlah pengikut dan menerima jumlah tontonan tertinggi sekitar Julai lalu. Walau bagaimanapun, perkara ini tidak menghalang Ninja untuk beralih ke platform Microsoft Mixer sebulan selepas pencapaian yang diterimanya.

Menurut Ninja, sebab utama beliau tidak lagi stream di Twitch adalah disebabkan platform tersebut tidak menghormati serta menyekat tindakan beliau untuk beliau mengembangkan lagi nama beliau. Masalah melibatkan beberapa penaja beliau terhadap platform ini membuatkan beliau memilih platform lain. Walau bagaimanapun, beliau mengesahkan peralihan ini bukannya kerana faktor wang semata-mata sebaliknya disebabkan persekitaran yang toksik.

Peralihan beliau kepada platform Microsoft Mixer berjaya meningkatkan jumlah tontonan orang ramai kepada platfrom tersebut. Meskipun memiliki streamer paling popular serta mengumpulkan sejumlah besar streamer yang lain, Microsoft Mixer dilihat masih lagi jauh dan gagal untuk menandingi jumlah tontonan Twitch.

Menerusi platform terbaru, Ninja optimis beliau mampu menaikkan jumlah tontonan Microsoft Mixer serta dirinya. Terbaharu, dilaporkan adidas antara yang berminat untuk berkolaborasi bersama beliau.

E-sukan semakin mendapat tempat dikalangan anak muda pada masa kini. Kami kongsikan kepada anda kejayaan yang ditempa oleh anak muda tempatan serta luar menerusi game yang diceburi.

Remaja Malaysia Berjaya Menjadi Jutawan Baru Melalui Permainan Dota 2

Hadiah Pemenang Dota 2 Dunia Lebih Tinggi Berbanding Juara Golf Dan Tennis

‘AmTuah’ Wakil Asia Tenggara Untuk Kejohanan FIFA 18 Di Jerman


Gagal Peroleh Keuntungan Yang Tinggi, Syarikat GoPro Sedia Untuk Dijual

Selepas mereka mengumumkan tidak lagi akan menyambung pengeluaran Dron, terkini GoPro dikatakan terbuka untuk menjual syarikat mereka yang telah dibangunkan selama 16 tahun.

Berdasarkan laporan daripada CNBC, angka jualan dan pendapatan yang merudum sejak akhir-akhir ini antara yang membuatkan GoPro terbuka untuk bekerjasama bersama mana-mana syarikat yang berminat.

Pengasas dan Ketua Pegawai Eksekutif GoPro, Nick Woodman memberitahu Bloomberg Technology, “Saya boleh mengesahkan bahawa JPMorgan sebenarnya bank kami, tetapi mereka tidak terlibat dengannya untuk membantu kami menjual syarikat ini.”

“GoPro berpotensi untuk dijual tetapi sekiranya ada peluang untuk GoPro berkolaborasi dengan organisasi yang lebih besar yang dapat membantu kami, ianya pasti akan dipertimbangkan,” tambah Nick.

Penurunan jualan mereka ini semestinya disebabkan persaingan pasaran kamera aksi yang semakin mencabar akhir-akhir ini, apatah lagi dengan penawaran harga lebih kompetitif daripada beberapa jenama dari China yang menjadi pilihan alternatif bagi pengguna untuk memmiliki kamera aksi seperti GoPro.

Setakat ini masih belum ada mana-mana syarikat yang berminat untuk membeli syarikat jenama kamera aksi popular ini tetapi ianya satu peluang yang baik untuk jenama kamera terkemuka dunia seperti Sony, Nikon atau Canon untuk cuba menjadikan GoPro ini rakan niaga mereka.


33 Tip Penting Jika Anda Travel Ke Pulau Boracay, Filipina

Saya yakin anda pastinya teruja mahu rasai suasana bercuti di Pulau Boracay yang cantik dan memiliki pasir yang putih bersih ini.

Berikut adalah 33 tips bercuti ke Pulau Boracay yang boleh dijadikan panduan jika anda mahu travel ke sana.

Sebelum ini saya telah kongsikan 15 aktiviti menarik yang boleh anda lakukan jika travel ke Pulau Boracay, Filipina. Jika anda belum baca, boleh klik pada link ini.

Okey, jom kita lihat tips penting ini pula.

1. Sebutan yang betul bagi Boracay adalah Borakai. Cuba anda sebut Borakey di hadapan orang-orang Filipina, mereka akan cepat-cepat sebut semula dengan sebutan yang betul. Hehe!

2. Pulau Boracay adalah pulau yang agak besar. Memang tak mampu nak menapak keliling pulau punya. Untuk kawasan pelancongan, ia telah dibahagikan kepada 3 station :
a. Station 1 – hotel mewah. Ada hotel yang sediakan pantai persendirian khas untuk pelanggan mereka saja.
b. Station 2 – hotel sederhana mewah
c. Station 3 – hotel bajet dan backpacker

Saya tinggal di station 2 atas jemputan daripada AirAsia iaitu di Hennan Lagoon Resort.

3. Kebanyakan penduduk Filipina di pulau ini pandai berbahasa Inggeris (paling tidak basic English). Jadi jangan risau jika sesat dan tak pandai berbahasa Tagalog. Tanya saja. Pasti ada yang membantu.

Mereka juga sangat sopan dengan warga asing. Ini berdasarkan pengalaman saya sewaktu di sana. Asal saja kita juga pandai bawa diri. Jika dipelawa untuk pakej yang ditawarkan oleh para ejen di jalanan, tolak dengan sopan.

4. Tak perlu ambil tour guide jika anda sekadar mahu ke Pulau Boracay kerana kebanyakan aktiviti menarik di pulau ini boleh didapati di antara station 1 hingga station 3. Hanya perlu survey dan cari pakej aktiviti mengikut bajet dan pilihan anda.

Antara pemandangan menarik yang sempat saya ambil sewaktu dalam perjalanan dari lapangan terbang Kalibo ke jeti Caticlan.

5. Oleh kerana Filipina terkenal dengan tiupan badai dan taufan, boleh semak ramalan cuaca di BoracayWeatherStation.com sebelum anda tempah tiket penerbangan ke sana.

6. Perjalanan ke Pulau Boracay ambil masa hampir sehari suntuk. Dengan penerbangan AirAsia seawal pagi, hari pertama tidak banyak yang dapat anda lakukan dan sebaiknya berehat dahulu untuk kumpul tenaga dan lakukan aktiviti pada hari berikutnya.

Kaunter transit van dan bot dari Kalibo ke Boracay. RM250 Peso (RM25) adalah untuk tambang van dan bot. Manakala 200 Peso (RM20) adalah untuk tambang van saja.

7. Untuk transit van dan bot daripada Kalibo ke Boracay, anda tak perlu booking online. Sebaik saja mendarat dan turun dari kapal terbang, boleh terus ke kaunter van dan kereta yang banyak terdapat di luar lapangan terbang.

Malahan mereka akan memanggil dan tawarkan harga untuk anda. Biasanya harga yang ditawarkan adalah 250 Peso (RM25) untuk tambang van dan bot, perjalanan sehala.

8. Waktu di Boracay sama dengan waktu jam di Malaysia tetapi malam lebih cepat di sana (seperti di Sabah).

9. Suka pemandangan matahari terbenam? Aha! Bersedialah seawal jam 5 petang untuk anda rakamkan pemandangan indah di sini.

Baca: Lagi 11 Tip Penting Jika Anda Travel Ke Maldives

10. Anda dapat bezakan pantai di Station 1, Station 2 dan Station 3 melalui pasirnya. Pasir di Station 1 sangat lembut, manakala di Station 3 agak kasar.

11. Bila membeli belah di Boracay anda boleh tawar menawar okey! Maka gunakanlah segala skill dan kemahiran yang ada untuk dapatkan harga terbaik.

12. Ada 2 lokasi membeli belah di sini iaitu di D’Talipapa dan di D’Mall. Pssstt! Harga barang di D’Talipapa lebih murah. Tapi tak salah jika anda pergi ke dua-dua tempat ni. Alang-alang dah sampai ke sini kan? Apa lagi, terjah saja!

13. Bawa duit secukupnya dalam matawang Peso dan boleh juga buat back up dengan duit US Dollar. Di sini agak sukar nak tukar duit RM. Bersedia dari awal agar percutian anda kekal menyeronokkan.

14. Banyak aktiviti menarik di sini. Boleh cuba dari yang percuma, murah hingga yang mahal.

15. Sebaiknya elakkan dari ambil pakej aktiviti melalui ejen yang akan memanggil dan mendekati anda sambil tawarkan pakej aktiviti mereka. Senaraikan apa aktiviti yang anda mahu lakukan dan terus tempah di kaunter operator aktiviti tersebut.

16. Sila bawa goggle siap-siap. Banyak aktiviti air di sini yang bakal buat anda menyesal jika tak bawa goggle untuk nikmati dunia bawah air yang cantik kerana air di sini sangat jernih. Malahan aktiviti cliff jumping pastinya lebih menyeronokkan jika ada goggle sebab boleh lihat ke dasar laut.

17. Jika anda rasa mahu berjimat, bawalah bekal makanan dari Malaysia. Mungkin hanya bawa travel cooker dan perencah masakan siap-siap dari rumah dan kemudiannya masak saja di hotel. Yang tinggal hanya beli makanan laut segar. Nak lagi best, berkelah saja di tepi pantai.

18. Malam di sini sangat meriah terutama di Station 2. Jika anda masih ada tenaga dan mata masih segar, apa lagi, keluar! (bayangkan Kak Leha tengah pegang penyapu sambil menghambat anda, haha!)

Mungkin sekadar lepak di tepi pantai layan angin yang berhembus dan dengar deburan ombak dan lihat air pasang. Atau lihat aktviti yang dilakukan di sekitar hotel penginapan anda dan di sekitar pantai.

Antaranya live band di sekitar hotel, pertunjukan tarian api oleh artis jalanan, survey harga cenderahati di D’Talipapa dan D’Mall, atau sekadar melihat berbagai ragam manusia di sini.

19. Makanan laut di sini sangat segar. Jadi rebutlah peluang ni untuk makan dan nikmatinya.

20. Ada satu kedai halal milik orang Mindanao di sini. Namanya Halal Food Restaurant, terletak di Station 2, dekat dengan Old D’Talipapa Market. Cara paling mudah adalah cari landmark Boracay Sands Hotel. Kemudian masuk ke lorong tu hingga anda jumpa kedai cenderahati. Di situ lah area Old D’talipapa market. Di situ juga lah restorannya.

21. Satu lagi restoran halal ada di Station 1. Nama restorannya adalah The Kingdom Restaurant & Coffee Shop. Ia dibuka pada jam 12 tengahari hingga 12 malam, setiap hari.

Anda juga boleh rujuk di BoracayStories.com untuk lebih banyak pilihan restoran halal yang terdapat di sana.

22. Muslim di sini agak teruja apabila mengetahui anda juga adalah Muslim. Sewaktu saya membeli cenderahati di sebuah kedai, lelaki di kedai ini beria-ia mahu tunjukkan kedai makan di D’Talipapa kepada saya. Tapi disebabkan jadual yang agak padat, saya tolak pelawaan beliau dengan baik. Mudah-mudahan ada rezeki di lain kali.

23. Buah mangga kering yang dijual di sini sedap. Boleh beli untuk kudapan sambil layan matahari terbenam.

24. Nak naik tuk-tuk murah, tahan saja tuk-tuk yang lalu tepi jalan. Baru 100 Peso (RM10). Jika book di kaunter, harganya mungkin lebih mahal. Nak jimat kan?

25. Ada 2 lokasi untuk cliff jumping (melompat dari tebing) di Boracay iaitu di Ariel’s Point dan di Magic Island. Paling tinggi adalah di Ariel’s point iaitu setinggi 4 tingkat bangunan. Di Magic Island pula paling tinggi adalah 9 meter. Jadi usah keliru dengan 2 tempat ini ye.

26. Tawar menawar untuk harga barang adalah satu kemestian. Jangan malu-malu nak minta diskaun termasuk sewaktu beli makanan laut.

27. Ramai pelawat dari Korea yang berkunjung ke pulau ini. Jadi usahlah terkejut jika anda lihat ramai sekali ahjuma dan ahjuso di sini dengan berbagai ragam dan fesyen pakaian.

28. Jangan habiskan duit Peso anda di Boracay! Paling kurang simpanlah dalam 1000 Peso sebab ada Airport Tax sebanyak 700 Peso (lebih kurang RM70) yang mesti di bayar di lapangan terbang. Lagi 300 Peso adalah untuk bayaran bot dan van daripada Pulau Boracay ke Lapangan Terbang Kalibo.

29. Bawa action cam siap dengan sarung kalis air (waterproof casing) agar anda tak terlepas peluang merakam pemandangan indah di bawah air dan juga sewaktu melakukan aktiviti melibatkan air. Malahan tidak keterlaluan jika anda turut bawa underwater casing jika anda memiliki kamera DSLR.

30. Bagi yang ingin berbulan madu, jika anda inginkan suasana yang sepi, Station 1 pilihan terbaik. Tapi Station 3 juga tak kalah dari segi damainya pada waktu malam. Station 2 pula sangat meriah dan sentiasa hidup tak kira siang atau malam.

31. Adakala kita hanya baru berangan sambil simpan duit dalam tabung ayam. Tak mengapa, yang penting impian sudah ada sambil usahakan agar dapat ke pulau yang cantik ni.

Satu lagi cara, anda boleh lihat Boracay secara live di Boracaylive.com. Mungkin anda berpeluang lihat matahari terbenam melalui live cam ini antara jam 5.30 ke 5.50. Sewaktu saya di sana ia berlaku pada jam 5.35 ke 5.45. Tapi ketika kawan saya travel ke Boracay, ia berlaku pada jam 5.40 ke 5.50.

Jangan tengok livecam ni di waktu malam sudah lah. Tak nampak apa-apa kecuali pantai yang gelap saja. Hehe!

32. Tapau nasi dagang AirAsia dan makan di tepi pantai.

Pernahkah anda terfikir untuk lakukan ini? Saya banyak kali ingin buat. Contohnya makan keropok di tepi tasik di luar negara dalam cuaca sejuk, atau makan nasi di tepi gunung bersalji.

Mungkin di Boracay anda boleh cuba makan nasi dagang di tepi laut pula?

Setelah berjaya menjadikan nasi lemak Pak Nasir sebagai hidangan pilihan ramai sewaktu di awan biru, AirAsia kini memperkenalkan ‘Santan’ sebagai menu terkini mereka yang terdiri daripada nasi dagang dan dodol.

Ini merupakan salah satu daripada usaha AirAsia dalam memperkenalkan hidangan Malaysia ke setiap destinasi penerbangan mereka. Harga prebook via AirAsia web: RM14 untuk pakej nasi dagang dan dodol.

Saya dah cuba sewaktu dalam penerbangan ke Boracay. Memang sedap.

33. Dan akhir sekali, AirAsia terbang ke Kalibo 7 hari seminggu tanpa henti. Yang anda perlu lakukan adalah dapatkan tiket dan terbang ke sana untuk nikmati pantai yang cantik ini!

Baca lagi: 10 Persoalan Asas Yang Perlu Diketahui Sewaktu Anda Merancang Untuk Travel

LIKE dan FOLLOW Vocket di Facebook serta Instagram


Mahu Bertemu Rakan, Lelaki Ini Nekad Berenang Rentas Selat Pulau Pinang Tanpa Surat Kebenaran

Umum tahu, sejak Pelan Pemulihan Negara (PPN) berlangsung, orang ramai tidak lagi dibenarkan untuk merentas daerah dan negeri tanpa mendapat kebenaran daripada pihak polis.

Dalam pada itu, lain ceritanya pada kali ini apabila seorang lelaki di Pulau Pinang bertindak di luar kebiasaan dengan merentas Selat Pulau Pinang dari jeti feri di Tanjung City Marina menuju ke Seberang Perai semata-mata untuk bertemu rakannya.

Menurut Ketua Polis Daerah Timur Laut, Asisten Komisioner Soffian Santong berkata lelaki yang berusia 28 tahun tersebut sanggup melakukan melakukan perkara tersebut selepas gagal mendapat kelulusan rentas daerah daripada pihak polis berikutan alasan beliau yang tidak munasabah.

tgk smpai hbis,Feri xbg masuk sebab xdk surat nk rentas daerah dr penang p seberang dio plk berenang nk p seberang🥲#fypシ #takmentionsapapun #atmix

♬ original sound – tupaipng_ii – tupaipng_ii

Lelaki tersebut walau bagaimanapun kemudiannya berpatah balik menghala ke jeti disebabkan keletihan sebelum diselamatkan oleh pihak petugas Penang Port Sdn Bhd.

Berdasarkan semakan yang dibuat, pihak polis berjaya menghubungi ibu lelaki tersebut sebelum mengetahui beliau sudah lama tidak pulang ke rumah. Beliau juga difahamkan hidup sebagai gelandangan selain mempunyai masalah melibatkan ketagihan dadah.

Lelaki tersebut kini sedang menerima rawatan di Hospital Pulau Pinang (HPP) serta mendapatkan pemeriksaan lanjut. Siasatan lanjut bakal diteruskan oleh pihak polis selepas lelaki tersebut keluar dari hospital.

Tular pada awal bulan lalu apabila seorang lelaki yang merentas negeri untuk mengikuti kursus selaman di Pulau Perhentian dilaporkan meninggal dunia akibat lemas.

Lelaki Ikuti Kursus Selaman Meninggal Dunia Selepas Lemas Di Pulau Perhentian

Gambar Selebriti Wanita Dalam Bilik Tahanan Tersebar, Polis Sedia Buka Kertas Siasatan


Gagal Raih Sambutan, Pengeluaran iPhone 14 Terpaksa Dikurangkan Sehingga 6 Juta Unit

Seperti yang kita sedia maklum, Apple menggunakan strategi pemasaran baharu dalam penawaran siri iPhone 14 versi biasa dan Pro. Pada kali ini, versi Pro diberikan lebih banyak kelebihan berbanding versi biasa sekaligus memberi kesan kepada penjualan kedua-dua segmen tersebut.

Menerusi laporan Bloomberg, Apple telah memaklumkan kepada pembekal untuk mengurangkan pengeluaran iPhone 14 dan iPhone 14 Plus sehingga enam juta unit oleh kerana tidak menerima sambutan yang diharapkan. Perkara ini terbukti kerana penawaran iPhone 14 Pro mengambil masa lebih lama untuk beberapa pasaran.

Malah, penawaran iPhone 14 Pro juga dilihat menerima sambutan yang baik di seluruh dunia termasuklah di Malaysia yang mana tempahan yang diterima sewaktu pra-tempahan sangat memberangsangkan. Sementara segmen iPhone 14 biasa pula, dilihat agak sendu kerana ramai beranggapan tidak berbaloi.

Buat pertama kalinya, Apple terpaksa menggurangkan jumlah pengeluaran siri sesebuah iPhone kerana kurangnya permintaan daripada pelanggan. Malah, laporan sebelum ini juga memperlihatkan iPhone 14 Pro Max meraih permintaan yang lebih tinggi berbanding model lain.


Gagal Rentas Negeri Tanpa Kebenaran, Sepasang Suami Isteri Ditahan Selepas Maki Pihak Polis

Umum mengetahui, ketika ini penularan wabak COVID-19 masih lagi belum terkawal sepenuhnya dan rakyat Malaysia masih tidak dibenarkan untuk merentas negeri.

Terbaharu, sepasang suami isteri didapati mencuba merentas negeri tanpa surat kebenaran dan juga menghalang tugas pegawai bertugas ketika sekatan jalan raya di Jalan Junjong telah ditahan polis.

Menurut Ketua Polis Daerah Kulim, Superintendan Azhar Hashim, anggotanya menahan Honda Jazz dinaiki pasangan suami isteri tersebut bersama seorang kanak-kanak lelaki dimana mereka gagal mengemukakan surat kebenaran rentas negeri atau dokumen berkaitan pertukaran persekolahan seperti dinyatakan.

Pihak polis yang bertugas cuba menjelaskan secara berhemah kepada pasangan berkenaan bahawa sebarang pergerakan keluar negeri tidak dapat dilakukan sekiranya tiada surat kebenaran.

Akan tetapi, pasangan suami isteri tersebut bertindak keluar kereta dan memaki hamun anggota tersebut ketika kad pengenalan diminta. Oleh itu, pasangan terbabit ditahan dan dibawa ke Ibu Pejabat Polis Daerah (IPD) Kulim untuk tindakan lanjut. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Terima ‘Duit Tepi’ Berjumlah RM1.64 Juta, 32 Pegawai JPJ Ditahan SPRM

Pemandu Wanita Dakwa Diganggu Ketika ‘Roadblock’, Bukit Aman Gantung Tugas Dua Pegawai Polis

Mesej Mahu Berkenalan, Pegawai Polis Disiasat Kerana Mengambil Nombor Wanita Ketika ‘Roadblock’


Gagal Samun, Penjenayah Terus Lari Kerana Tindakan Berani Wanita Ini

Jenayah boleh berlaku di mana-mana sahaja dan dalam kes ini, ianya berlaku di hadapan rumah sendiri. Namun, mangsa dengan tenang ‘menghalau’ semua penjenayah keluar serta menggagalkan cubaan samun mereka.

Menurut laporan Harian Metro, kejadian tersebut berlaku kira-kira jam 11 malam apabila mangsa yang berumur 46 tahun baru pulang dari pekan Bantng. Secara tiba-tiba, kenderaan beliau dikepung oleh 4 lelaki bertopeng menaiki kereta Vios yang dikatakan mengekori beliau sehingga ke kawasan rumah.

lebih menakutkan, kesemua lelaki berkenaan bersenjatakan parang dan menerusi rakaman litar tertutup (CCTV) ini, mereka cuba untuk memecahkan cermin kereta tetapi gagal.

Ini namanya jenayah terancang. pic.twitter.com/iXjEX6nxIN

— MyWatch (@My_CrimeWatch) September 13, 2019

Namun, wanita berkenaan secara pantas mengundurkan keretanya dan melanggar kereta suspek dan nyata mereka terkejut dengan perbuatan wanita tersebut. Mereka seterusnya lari dengan tangan kosong meninggalkan lokasi kejadian.

Walaupun jelas terakam nombor plat kereta suspek, namun pihak berkuasa berkata nombor plat berkenaan adalah palsu dan merupakan nombor pendaftaran sebuah motosikal.

Rakaman CCTV dari sudut lain. pic.twitter.com/P6FccGkOBG

Kes ini disiasat mengikut Seksyen 393 Kanun Keseksaan. Wanita berkenaan terselamat kerana beliau menguncikan pintu keretanya yang memberi kesukaran kepada penjenayah untuk menjalankan kerja mereka. Diharap kejadian ini dapat memberi pengajaran kepada kita semua.

Penjenayah kini semakin berani kerana di waktu pagi sekali pun, mereka boleh ‘buat kerja’. Ini pula kes cubaan samun Ysuku yang terjadi bulan lalu.

Gagal Samun Yamaha Y15ZR, Dua Lelaki Kini Diburu Pihak Polis

Bagaimana Kami Kena Samun Di Brussels Semasa Travel Backpack Di Eropah

Dirompak Sewaktu Travel Di Eropah Dan Ini Yang Telah Berlaku Ke Atas Saya


Gagal Samun Yamaha Y15ZR, Dua Lelaki Kini Diburu Pihak Polis

Padah mahu guna cara mudah memiliki motosikal Yamaha Y15ZR atau YSUKU, dua individu sedang diburu netizen dan juga pihak polis selepas cubaan samun mereka dirakam kamera litar tertutup (CCTV) semalam.

Kejadian tersebut berlaku sekitar jam 2.53 petang di mana mangsa yang berusia 22 tahun sedang membuat penghantaran makanan kepada pelanggan di sebuah premis di Phileo Damansara, Kuala Lumpur.

Beliau kemudiannya didatangi oleh dua individu yang mendakwa menaiki motosikal curi sedangkan motosikal yang sedang dinaikinya itu adalah milik beliau. Selepas tidak mendengar arahan, salah seorang daripada suspek mula bertindak ganas dan memukul mangsa.

Pergelutan mula berlaku dan menyebabkan suspek cedera kerana dipukul dengan besi pengunci motosikal. Namun, disebabkan tindakan pantas dan berani mangsa, suspek lari dari tempat kejadian dan gagal melarikan motosikal Y15ZR tersebut.

Lebih memilukan, sudahlah tidak dapat motosikal, telefon bimbit yang didakwa milik salah seorang suspek pula tercicir dan menjadi bahan bukti kes samun ini.

Ketua Polis Daerah Petaling Jaya Asisten Komisioner Mohd Zani Che Din berkata mangsa tidak mengalami sebarang kerugian kerana berjaya menyelamatkan motosikalnya dan usaha mengesan suspek sedang dijalankan.

Kes ini sedang disiasat mengikut Seksyen 394 Kanun Keseksaan, yang boleh dihukum penjara maksimum 20 tahun dan denda atau sebat.

Semoga insiden ini menjadi iktibar kepada kita semua. Mangsa insiden ini berkerja keras dan halal untuk memiliki motosikal idamannya dan janganlah kita ikut cara dua suspek ini yang senang-senang mahu ‘merampas’ harta hak milik orang lain.

BACA: Bekerja 14 Jam Sehari Sebagai ‘Rider’ Makanan, Kegigihan Bekas Pemain Piala Presiden Selangor Ini Amat Mengagumkan


Gagal Sebagai Joker, Tonton Pandang Pertama Jared Leto Dalam MORBIUS

Jared Leto pastinya tidak mahu diingati sebagai Joker yang tersakiti. Penantian peminat untuk melihat Jared Leto sebagai watak antihero Morbius berakhir apabila Sony Pictures berkongsikan trailer rasmi pertama filem berkenaan malam semalam.

Sony turut mengesahkan bahawa Morbius akan berada dalam Marvel Cinematic Universe dengan kemungkinan Morbius boleh muncul dalam mana-mana MCU di masa akan datang.

Morbius akan membawa penonton menyusuri hidup Dr. Michael Morbius, yang sedang mencari penawar untuk penyakit yang dihidapinya. Pelbagai eksperimen dibuat oleh Morbius termasuklah menjadikan vampire bats sebagai bahan ujikaji. Pada mulanya ia berkesan tetapi terdapat side effect terhadap rawatan tersebut yang beliau sendiri tidak jangka.

Paling menarik, kita dapat melihat kelibat Michael Keaton (Vulture) dalam filem ini. Mungkinkah Sony Pictures sudah merancang sesuatu yang hebat selepas Morbius? Sama-sama kita nantikan 31 Julai 2020 ini.

Jared Leto sah tidak akan membuat kemunculan dalam filem Suicide Squad 2. Jadi, Jared Leto dapat menumpukan kariernya untuk Morbius selepas ini.

Jared Leto ‘Dipecat’ Daripada Bawa Watak Joker Untuk Suicide Squad 2

Jared Leto Dilaporkan Cuba Menghalang Pengeluaran Filem Joker Lakonan Joaquin Phoenix


Gagal SPM Bukan Penghalang 3 Individu Ini Raih Pendapatan RM19,000 Sebulan

Tidak dapat dinafikan bahawa bukan mudah untuk mencari pekerjaan ketika ini berikutan ekonomi yang tidak menentu. Malah, tanpa ilmu pengetahuan lagi menyukarkan keadaan untuk mendapatkan pekerjaan dengan pendapatan lumayan.

Setuju atau tidak jika kami katakan ilmu pengetahuan itu penting? Walaupun anda gagal Sijil Pelajaran Malaysia (SPM) tidak bermaksud anda akan gagal dalam kehidupan anda dan tidak akan peroleh kejayaan.

Walaupun pernah gagal dalam SPM, tiga belia lepasan Akademi Binaan Malaysia (ABM) Wilayah Timur iaitu Muhamad Badiuzaman Ya Abu Bakar, Mohd Faizal Ismail dan Muhammad Qamarul Auji Amran kini telah memiliki kerjaya dan berjaya dalam bidang yang diceburi.

Untuk pengetahuan anda, mereka kini memperoleh pendapatan antara RM15,000 hingga RM19,000 sebulan sebagai pelatih kemahiran dalam bidang kimpalan dan jururegah. Malah, mereka juga telah dilantik sebagai ikon Latihan Teknikal dan Vokasional (TVET).

Tidak percaya? Sebagai contoh, Muhammad Badiuzaman pernah bekerja di syarikat swasta sebagai jurukimpal di laut pada tahun 2010 dan menjana pendapatan mencecah RM19,000 sebulan.

Menurut mereka, kursus yang diambil di ABM membantu mereka membuka peluang untuk mendapatkan kehidupan lebih baik walaupun tidak cemerlang dalam SPM sebelum ini.

Jika anda tidak mendapat keputusan cemerlang dalam SPM dan tidak layak masuk ke universiti tempatan, anda boleh cuba sertai program kemahiran. Mungkin dengan kemahiran, akan membantu anda dalam kehidupan anda pada masa depan.

Di bawah ini kami listkan beberapa kisah mereka yang gagal SPM tetapi berjaya dalam kehidupan mereka. Klik pautan di bawah untuk ketahui lebih lanjut.

SPM Gred 3 Bukan Penamat Masa Depan. Ini Yang Telah Aku Lalui Hingga Berjaya

Gagal SPM Tak Bermaksud Gagal Selama-lamanya

Anak Kampung Pangkat 2 SPM Buktikan Kegagalan Bukan Penghalang Meraih PhD


Gagal SPM Bukan Penghalang Individu Ini Jadi Penterjemah Blackpink Dan Artis Korea Lain

Sebuah kejayaan bukan datang bergolek. Jika anda berusaha dan tidak pernah putus asa, pasti ia akan membuahkan hasil.

Terbaharu, seorang pengguna Twitter @asoshiation telah berkongsi bagaimana beliau berjaya bekerja sebagai penterjemah di konsert untuk kumpulan K-Pop seperti Blackpink, Ikon, Winner dan banyak lagi.

Hi~! Harini Shah nak share macam mana Shah dapat kerja as translator/interpreter for BLACKPINK, WINNER, iKON etc walaupun Shah fail SPM looollllSiapa sudi nak dengar angkat tangan 😂 pic.twitter.com/MIkvJxs43A

Menerusi perkongsiannya, walaupun sebelum ini beliau gagal dalam Sijil Pelajaran Malaysia (SPM) dan tidak berjaya menyambung pelajaran di peringkat tertinggi tetapi tidak mematahkan semangat beliau.

Berbekalkan kemahiran sedia ada, beliau menyediakan perkhidmatan rekaan grafik untuk t-shirt tetapi malangnya perniagaan beliau kurang mendapat sambutan. Dalam masa yang sama juga, beliau mempelajari bahasa Korea menerusi YouTube.

So I thought to myself why not I belajar the Korean language to be able to tap into that market easier. So start dari situ Shah slowly belajar Korean through books and internet. Nak masuk Korean class mahal lahanat and Shah ada RM24 je HAHAHAHHA

In Korea, I was approached by a Malaysian broadcasting company and I helped them film a variety show as they needed someone who can speak Bahasa, English and Korean. I helped guide many Malaysians who came to Korea for holiday and helped with music video productions in Seoul. pic.twitter.com/I8JTXAmS25

Selepas itu, beliau mengambil keputusan untuk berhijrah ke Korea untuk mencari pekerjaan di sana. Kawan beliau yang mula menyusulkan nama beliau kepada penganjur dan disebabkan itu beliau mendapat tawaran menjadi penterjemah pada tahun lalu.

iKON and WINNER had a back to back concert so I worked in both events. It was one of the scariest, challenging yet memorable job I've ever taken. Kerja dengan Korean team sangat demanding in sense of timing, accuracy and efficiency. You salah translate satu perkataan siap la 😂😭 pic.twitter.com/ApXbEzy0GC

Tapi so far paling best for me was BLACKPINK concert. Production dia besar lain macam. Total 2 days concert 14,000 fans datang. Stress takyah cakap ah. Setiap jam rasa nak terkeluar otak 😭😭 tapi worth it gilaa ❤ pic.twitter.com/RfMmYQ2r2K

Bagi beliau, peluang untuk menjadi penterjemah di konsert besar untuk artis K-Pop adalah satu peluang keemasan dan bukan mudah untuk diperoleh. Beliau masih lagi menerima tawaran sebagai penterjemah dan walaupun mempunyai pengalaman tetapi masih perlu dinilai semula oleh pihak penganjur.

Perkongsian beliau telah mendapat perhatian netizen dan rata-rata netizen kagum dengan usaha yang dilakukan beliau. Malah, rata-rata netizen juga berbangga dengan kesungguhan beliau dan mengucapkan tahniah kepada beliau.

very inspiring. plus u're so lucky cz u know ur passion and brave enough to explore what u love. i love entertainment industry and wish to work backstage for any concert/event but dont know where to start :")

shah! I was there for iKON, Winner & Blackpink concert too! Didn't expect the translator was you 😛 you did a great job! Keep on going and inspire us 👍🏻

— نورفأيز نوردين (@faizkhaldun) November 5, 2019

YOU WENT FROM ZERO TO HERO !! You should be proud of your success because your hard work & determination brings what you are today! And what’s more and a KPOP fans to be a interpreter is like a dream job pic.twitter.com/ltLuZOJAi5

— D H Î Ł (@xyvenphantom) November 3, 2019

Pastinya kisah ini dapat menjadi inspirasi kepada anda agar tidak mudah putus asa dalam hidup anda walaupun gagal. Mungkin anda boleh kongsikan kepada kami kisah anda?

Di bawah ini kami kongsikan beberapa kisah yang mungkin boleh memberi inspirasi kepada anda. Klik pautan di bawah untuk ketahui lebih lanjut.

Wanita Ini Kongsi Kisah Pengorbanan Ayahnya Yang Sanggup Jadi ‘Eksperimen’ Untuk Rawatan Kanser

Lelaki Ini Kongsi Kisah Kegigihan Pemuda Pulang Ke Melaka Berbasikal Dari Bangkok

‘Foodtruck’ Sate & Sake Milik Warga Malaysia Ini Tempa Nama Di Itali